title: बच्चों में मोटापा

text: बच्चों के भोजन विकल्प परिवार के भोजन से भी प्रभावित होते हैं। शोधकर्ताओं ने 11 से 21 आयु वर्ग के 18177 बच्चों को घरेलू भोजन से सम्बंधित प्रश्नावली दी और पाया कि पांच में चार अभिभावक बच्चों के भोजन के फैसले को बच्चों पर छोड़ देते हैं। उन्होंने यह भी पाया कि प्रति सप्ताह तीन से चार बार भोजन खाने वाले किशोरों की तुलना में, प्रति सप्ताह परिवार के साथ चार से पांच बार भोजन खाने वालों में सब्जियों के कम उपभोग की संभवना 19 प्रतिशत कम होती है, फलों के कम उपभोग की सम्भावना 22 प्रतिशत कम होती है और डेरी उत्पादों के कम उपभोग की सम्भावना 19 प्रतिशत कम होती है।


title: बच्चों में मोटापा

text: प्रति सप्ताह तीन या कम भोजन खाने वाले किशोरों की तुलना में, प्रति सप्ताह परिवार के साथ छह से सात बार भोजन खाने वाले किशोरों में सब्जियों के कम उपभोग की संभावना 38 प्रतिशत कम होती है, फलों के कम उपभोग की सम्भावना 31 प्रतिशत कम होती है और डेरी उत्पादों के कम उपभोग की सम्भावना 27 प्रतिशत कम होती है।


title: बच्चों में मोटापा

text: 2010 में संयुक्त राष्ट्र में प्रकाशित एक सर्वेक्षण के परिणाम दर्शाते हैं कि माता पिता के बजाय दादा दादी के द्वारा पाले जाने वाले बच्चों में व्यस्क होने पर स्थूलता की सम्भावना अधिक होती है। 2011 में अमेरिका में जारी एक अध्ययन में पाया गया कि मां के काम करने से बच्चों में स्थूलता की सम्भावना बढ़ जाती है।


title: बच्चों में मोटापा

text: विकास के भिन्न कारक स्थूलता की दर को प्रभावित कर सकते हैं। उदाहरण के लिए स्तनपान बाद के जीवन में स्थूलता से सुरक्षा करने में मदद करता है, स्तनपान की अवधि के कम होने से बाद के जीवन में वजन बढ़ने की संभावना अधिक हो जाती है। एक बच्चे के शरीर के विकास का प्रतिरूप उसकी वजन बढ़ने की प्रवृति को प्रभावित कर सकता है। शोधकर्ताओं ने 848 शिशुओं के कोहोर्ट अध्ययन में मानक विचलन (एसडी [वजन और लम्बाई]) स्कोर का मापन किया। उन्होंने पाया कि जिन शिशुओं का एसडी स्कोर 0.67 से अधिक था उनके ओवरवेट होने की संभावना कम थी, इसके बजाय जिन शिशुओं का एसडी स्कोर 0.67 से कम था उनमें वजन बढ़ने की सम्भावना अधिक थी।


title: बच्चों में मोटापा

text: एक बच्चे का वजन तब भी प्रभावित हो सकता है जब वह शिशु होता है। शोधकर्ताओं ने 1997 शिशुओं में एक कोहोर्ट अध्ययन किया। इसमें उनके जन्म से सात साल की आयु तक अध्ययन किया गया। इस अध्ययन में पाया गया कि चार माह की उम्र में जो बच्चे ओवरवेट थे, उनके सात साल की उम्र में ओवरवेट होने की सम्भावना 1.38 गुना अधिक थी। एक साल की उम्र में ओवरवेट बच्चों के सात साल की उम्र में ओवरवेट होने की सम्भावना 1.17 गुना अधिक थी।


title: बच्चों में मोटापा

text: कुशिंग सिंड्रोम (एक स्थिति जिसमें शरीर में कोर्टिसोल की मात्रा ज्यादा होती है) भी बच्चों में स्थूलता को प्रभावित कर सकती है।


title: बच्चों में मोटापा

text: शोधकर्ताओं ने 16 ऐसे वयस्कों की कोशिकाओं में आइसोफोर्म (प्रोटीन जिसका वही काम होता है, जो अन्य प्रोटीन का, लेकिन ये एक अलग जीन के द्वारा प्रोग्राम किये जाते हैं) का विश्लेषण किया जिनके पेट की शल्य चिकित्सा हो चुकी थी। उन्होंने पाया कि एक प्रकार का आइसोफोर्म ओक्सो-रिडकटेस गतिविधि का निर्माण करता है (कोर्टीसोन का कोर्टिसोल में रूपांतरण) और यह गतिविधि 127.5 pmol mg sup को बढाती है, जब एक अन्य प्रकार का आइसोफोर्म कोर्टिसोल और इंसुलिन के साथ क्रिया करता है। कोर्टिसोल और इंसुलिन की गतिविधि संभवतया कुशिंग सिंड्रोम का सक्रियण कर सकती है।


title: बच्चों में मोटापा

text: हाइपोथायरायडिज्म मोटापे का एक हार्मोनल कारण है, परन्तु यह मोटे लोगों पर अधिक प्रभाव नहीं डालता जिनमें यह होता है। जिनमें यह नहीं होता, उन पर इसका अधिक प्रभाव पड़ता है। हाइपोथायरायडिज्म से युक्त 108 मोटे रोगियों की तुलना 131 ऐसे मोटे लोगों से की गयी, जिनमें हाइपोथायरायडिज्म नहीं था, शोधकर्ताओं ने पाया कि हाइपोथायरायडिज्म रहित रोगियों की तुलना में हाइपोथायरायडिज्म से युक्त रोगियों के कैलोरी अंतर्ग्रहण पैमाने पर 0.077 पोइंट्स अधिक थे।


title: बच्चों में मोटापा

text: शोधकर्ताओं ने 9-10 वर्ष की उम्र के 1520 बच्चों पर अध्ययन किया, इसके साथ चार साल का फोलो अप भी किया और चार साल के फोलो अप में पाया कि स्थूलता और आत्म विश्वास में कमी के बीच एक सकारात्मक सम्बन्ध है। उन्होंने यह भी पाया कि आत्म विश्वास में कमी के कारण 19 प्रतिशत मोटे बच्चे उदास महसूस करते हैं, 48 प्रतिशत उबाऊ महसूस करते हैं और 21 प्रतिशत नर्वस महसूस करते हैं। तुलना में, 8 प्रतिशत सामान्य वजन के बच्चे उदास महसूस करते हैं, 42 प्रतिशत उबाऊ और 12 प्रतिशत नर्वस महसूस करते हैं। तनाव भी एक बच्चे की खाने की आदतों को प्रभावित करता है। शोधकर्ताओं ने कॉलेज की 28 महिलाओं पर परीक्षण किया और पाया कि वे महिलाएं जो जरुरत से ज्यादा खाती हैं, उन्हें तनाव के पैमाने पर औसतन 29.65 अंक मिले, इसकी तुलना में खाने पर नियंत्रण रखने वाले समूह को इस पैमाने पर औसतन 15.19 अंक मिले. ये साक्ष्य खाने और तनाव के बीच सम्बन्ध को प्रदर्शित करते हैं।


title: बच्चों में मोटापा

text: अवसाद से ग्रस्त एक बच्चा जरुरत से ज्यादा खाने लगता है। शोधकर्ताओं ने 9 वीं से लेकर 12 वीं कक्षा के 9,374 किशोरों के घर में जाकर उनसे साक्षात्कार लिया और पाया कि अवसाद और खाने के बीच कोई प्रत्यक्ष सम्बन्ध नहीं है। स्थूलता से पीड़ित किशोर बच्चों में से 8.2% बच्चे अवसाद ग्रस्त पाए गए, जबकि स्थूलता रहित किशोरों में 8.9% अवसाद ग्रस्त थे।


title: बच्चों में मोटापा

text: हालांकि अवसाद रोधी दवाओं का बच्चों में स्थूलता पर बहुत कम प्रभाव देखा गया है। शोधकर्ताओं ने 487 ओवरवेट/स्थूलता से पीड़ित लोगों को अवसाद से सम्बंधित एक प्रश्नावली दी और पाया कि अवसादरोधी दवाओं का उपयोग करने वाले अवसाद के कम लक्षणों से युक्त 7 प्रतिशत लोगों का बीएमआई स्कोर 44.3 था, जबकि अवसादरोधी दवाओं का उपयोग करने वाले अवसाद के मध्यम लक्षणों से युक्त 27 प्रतिशत लोगों में बीएमआई स्कोर 44.7 था और अवसाद रोधी दवाओं का उपयोग करने वाले अवसाद के अधिक लक्षणों से युक्त 31 प्रतिशत लोगों में औसत बीएमआई स्कोर 44.2 था।


title: बच्चों में मोटापा

text: वर्तमान में बच्चों में मोटापे के इलाज के लिए कोई अनुमोदित चिकित्सा नहीं है। हालांकि किशोरावस्था में मध्यम स्थूलता के प्रबंधन में ओरलिस्टेट और सिबुट्रमिन फायदेमंद हो सकती हैं। सिबुट्रमिन 16 साल से अधिक उम्र के किशोरों के लिए अनुमोदित है। यह मस्तिष्क के रसायन शास्त्र में फेरबदल करके और भूख में कमी लाकर काम करती है। ऑर्लिस्टेट को 12 वर्ष से बड़े किशोरों के लिए मंजूरी दी गई है। यह आंतों में वसा के अवशोषण को रोक देती है।


title: बच्चों में मोटापा

text: बच्चों में स्थूलता की दरें 1980 और 2010 के बीच तेजी से बढ़ी हैं। वर्तमान में दुनिया भर में 10 प्रतिशत बच्चे ओवरवेट हैं या स्थूलता से ग्रस्त हैं।


title: बच्चों में मोटापा

text: हाल ही के वर्षों में कनाडा के बच्चों में वजन बढ़ने और स्थूलता की दर में तेजी से कमी आई है। लड़कों में, 1980 के दशक में यह दर 11 प्रतिशत थी जो 1990 के दशक में कम होकर 3 प्रतिशत हो गयी।


title: बच्चों में मोटापा

text: ब्राजील के बच्चों में वजन बढ़ने और स्थूलता की दर 1980 के दशक में 4 प्रतिशत थी जो 1990 के दशक में बढ़कर 14 प्रतिशत हो गयी।


title: बच्चों में मोटापा

text: संयुक्त राज्य अमेरिका के बच्चों और किशोरों में स्थूलता की दर 1980 के दशक के प्रारम्भ से लेकर 2000 तक लगभग तीन गुनी हो गयी है। हालांकि 2000 और 2006 के बीच इसमें ज्यादा परिवर्तन नहीं आया है, हाल ही के आंकड़े दर्शाते हैं कि यह स्तर 17 प्रतिशत ऊपर है। 2008 में, संयुक्त राज्य अमेरिका में ओवरवेट और स्थूलता से पीड़ित बच्चों की दर 32 प्रतिशत थी, अब इस दर का बढना रुक गया है।


title: बच्चों में मोटापा

text: 21 वीं सदी की शुरुआत के बाद से, ऑस्ट्रेलिया में पाया गया है कि यहां के बच्चों में मोटापा संयुक्त राज्य अमेरिका का अनुसरण कर रहा है। जानकारी से यह निष्कर्ष निकाला गया है कि निम्न सामाजिक आर्थिक क्षेत्रों में इसमें वृद्धि हुई है जहां इसके लिए पोषण से सम्बंधित शिक्षा को दोषी ठहराया जा सकता है।


title: बच्चों में मोटापा

text: भारत में बच्चों में स्थूलता एक मूक महामारी है, जिसे मुख्य रूप से समाज के उच्च आर्थिक वर्ग में देखा जा रहा है।


title: बच्चों में मोटापा

text: बाल्यकाल स्थूलता एक ऐसी स्थिति है जिसमें शरीर में उपस्थित अतिरिक्त वसा बच्चे के स्वास्थ्य को नकारात्मक रूप से प्रभावित करती है। चूंकि प्रत्यक्ष रूप से शारीरिक वसा के मापन की विधियां कठिन हैं, मोटापे या स्थूलता का निदान अक्सर बीएमआई पर आधारित होता है। बच्चों में स्थूलता या मोटापे की स्थिति बढती जा रही है और मोटापा स्वास्थ्य पर कई प्रतिकूल प्रभाव डालता है। इसीलिए इसे सार्वजनिक स्वास्थ्य से सम्बंधित एक गंभीर चिंता का विषय माना जाता है।[1] ऐसे बच्चों को अक्सर स्थूलता से पीड़ित नहीं कहा जाता बल्कि ऐसा कहा जाता है कि उनका वजन अधिक है या वे ओवरवेट हैं, क्योंकि यह सुनने में कम बुरा लगता है।[2]


title: बच्चों में मोटापा

text: दो साल या इससे अधिक उम्र के बच्चों में स्थूलता के निर्धारण के लिए बॉडी मास इंडेक्स (शरीर भार सूचकांक) (बीएमआई) एक स्वीकार्य तरीका है।[3] बच्चों में बीएमआई की सामान्य रेंज आयु और लिंग पर निर्भर करती है। रोग नियंत्रण केंद्र (The Center for Disease Control) के अनुसार बीएमआई का 95 परसेंटाइल से अधिक होना स्थूलता को इंगित करता है। बच्चों में इसके निर्धारण के लिए प्रकाशित सारणियाँ हैं।[4


title: बच्चों में मोटापा

text: मोटापे या स्थूलता से ग्रस्त बच्चों में पहली समस्या यह होती है कि वे आमतौर पर भावुक होते हैं या मनोवैज्ञानिक रूप से समस्याग्रस्त होते हैं।[5] बच्चों में मोटापा जीवन भर के लिए खतरनाक विकार भी उत्पन्न कर सकता है जैसे मधुमेह, उच्च रक्तचाप, ह्रदय रोग, निद्रा रोग, कैंसर और अन्य समस्याएं.[6][7] कुछ अन्य विकारों में यकृत रोग, यौवन आरम्भ का जल्दी होना, या लड़कियों में मासिक धर्म का जल्दी शुरू होना, आहार विकार जैसे एनोरेक्सिया और बुलिमिया, त्वचा में संक्रमण और अस्थमा और श्वसन से सम्बंधित अन्य समस्याएं शामिल हो सकती हैं।[8] अध्ययनों से पता चला है कि अधिक वजन वाले बच्चों में व्यस्क होने पर भी अधिक वजन बने रहने की संभावना अधिक होती है।[7] ऐसा भी पाया गया है कि किशोरावस्था के दौरान स्थूलता व्यस्क अवस्था में मृत्यु दर को बढाती है।[9]


title: बच्चों में मोटापा

text: मोटे बच्चों को अक्सर उनके साथी चिढ़ाते हैं।[10][11] ऐसे कुछ बच्चों के साथ तो खुद उनके परिवार के लोगों के द्वारा भेदभाव किया जाता है।[11] इससे उनके आत्मविश्वास में कमी आती है और वे अपने आत्मसम्मान को कम महसूस करते हैं और अवसाद से भी ग्रस्त हो सकते हैं।[12]


title: बच्चों में मोटापा

text: 2008 में किये गए एक अध्ययन में पाया गया कि स्थूलता से पीड़ित बच्चों में कैरोटिड धमनियां समय से पहले इतनी विकसित हो जाती हैं जितनी कि तीस वर्ष की उम्र में विकसित होनी चाहिए, साथ ही उनमें कोलेस्ट्रॉल का स्तर भी असामान्य होता है।


title: बच्चों में मोटापा

text: कॉलैक, ऑस्ट्रेलिया में 2 से 12 वर्ष के 1800 बच्चों में एक अध्ययन किया गया, इसमें बच्चों को एक प्रतिबंधित आहार (इसमें कोई कार्बोनेटेड पेय या मिठाई उन्हें नहीं दी गयी) के साथ अतिरिक्त व्यायाम भी करवाया गया। अंतरिम परिणामों में स्कूल के बाद की गतिविधि में 68 प्रतिशत की वृद्धि को शामिल किया गया, टीवी देखने की दर में 21 प्रतिशत की कमी लायी गयी और इसमें नियंत्रित समूह की तुलना में वजन में औसतन 1 किलोग्राम कमी आई.


title: बच्चों में मोटापा

text: अमेरिकी स्थूलता एसोसिएशन ने एक सर्वेक्षण में बच्चों के वजन के प्रति अभिभावकों के नज़रिए पर अध्ययन किया। इसमें पाया गया कि अधिकांश अभिभावक सोचते हैं कि अवकाश को कम या प्रतिस्थापित नहीं किया जाना चाहिए. लगभग 30% ने कहा कि वे अपने बच्चे के वजन को लेकर चिंतित हैं। 35 प्रतिशत अभिभावक सोचते हैं कि बच्चे का स्कूल उसे स्थूलता के बारे में पर्याप्त शिक्षा नहीं दे रहा है और 5 प्रतिशत से अधिक लोगों का मानना है कि उनके बच्चे में स्थूलता उनके स्वास्थ्य के लिए एक दीर्घकालिक ख़तरा है।


title: बच्चों में मोटापा

text: एक नॉर्थवेस्टर्न विश्वविद्यालय एक अध्ययन इंगित करता है कि अपर्याप्त नींद का प्रभाव बच्चे के स्कूल के प्रदर्शन पर पड़ता है, इसका प्रभाव उनके भावनात्मक और सामाजिक कल्याण पर भी पड़ता है। इससे वजन बढ़ने की संभावना भी बढ़ जाती है। इस अध्ययन ने सबसे पहले राष्ट्रीय प्रतिनिधित्व किया, इसमें 3 से 18 साल के बच्चों में नींद, बॉडी मॉस इंडेक्स (BMI) और वजन बढ़ने के बीच सम्बन्ध का अध्ययन किया गया। अध्ययन में पाया गया कि एक घंटे की अतिरिक्त नींद बच्चों में वजन बढ़ने के जोखिम को 36 प्रतिशत से 30 प्रतिशत तक कम कर देती है।


title: बच्चों में मोटापा

text: एक अध्ययन में पाया गया है कि बच्चों में मोटापे से निपटने से बाद के जीवन में खाने से सम्बंधित कोई असामान्यता उत्पन्न नहीं होती है।


title: नेपाल की राजनीति

text: नेपाल कि राजनीति बहुदलीय प्रणाली के तहत एक गणतांत्रिक ढाँचे के अनुसार कार्य करती है। वर्तमान में राष्ट्रपति (राज्य का प्रमुख) के पद पर विद्या देवी भण्डारी विराजमान हैं। प्रधानमंत्री (सरकार का प्रमुख) के पद पर शेर बहादुर देउवा हैं। कार्यपालिका शक्ति का उपयोग प्रधानमंत्री तथा उनके मंत्रिमंडल द्वारा होता है, जबकि वैधानिक शक्ति संसद में निहित है।


title: नेपाल की राजनीति

text: २८ मई २००८ तक नेपाल एक संवैधानिक राजतंत्र था। उसी दिन नेपाली संविधान सभा द्वारा नेपाल को गणतांत्रिक राज्य बनाने के लिए संविधान बदल दिया गया।


title: नेपाल की राजनीति

text: नेपालके दो प्रमुख दल नेपाली कांग्रेस एवम् कम्युनिस्ट पार्टी अफ नेपाल (एकीकृत मार्क्सवादी-लेनिनवादी) हैं। नेकपा (माओवादी केन्द्र), नेकपा (एकीकृत समाजवादी), लोकतान्त्रिक समाजवादी पार्टी, जनता समाजवादी पार्टी पहिचानवादी एवम् क्षेत्रिय पार्टी हैं।


title: बाजे भगत

text: बाजे भगत (16 जुलाई, 1898 – 26 फरवरी, 1939) एक भारतीय साहित्यकार, कवि, रागनी लेखक, सांग कलाकार और हरियाणवी सांस्कृतिक कलाकार थे। और कवि बाजे भगत जी सेन जाति के थे पूरे हरियाणा में कवि बाजे भगत के जैसा साहित्यकार कवि नहीं था हरियाणा में सबसे पहले पंडित लख्मीचंद और सेन बाजे भगत हुए दोनों ही कवि एक दूसरे का साथ देते थे यह दोनों बहुत ही सुंदर रागनी गाते थे


title: बाजे भगत

text: भगत का जन्म 16 जुलाई, 1898 तत्कालीन पंजाब प्रांत (अब हरियाणा) के सोनीपत जिले के सिसाना गांव में हुआ।इनके गुरू हरदेवा सांगी थे 1920 के दशक के पूर्वार्ध में उन्होंने लगभग 15 से 20 रचनाएँ की, जिनसे उन्हें हरियाणा में कम ही समय में असाधारण प्रसिद्धि मिली।


title: समुच्चय संकेतन

text: समुच्चय संकेतन (Set notation) समुच्चय को निरुपित करने का ढंग होता है। चूँकि समुच्चय इसके अवयवों का समाहर है। इसे निरूपित करने के लिए अंग्रेज़ी के बड़े अक्षर A, B, C, ..., X, Y, Z काम में लिए जाते हैं और इसके अवयवों को सामान्यतः अंग्रेज़ी के छोटे अक्षरों (a, b, c, ..., x, y, z) अथवा संख्याओं (1, 2, 3 ..) से निरुपित किया जाता है। अवयवों को परिभाषा से भी लिखा जाता है जैसे A=१० से छोटे सभी सम धनपूर्णांकों समुच्चय अथवा A={२, ४, ६, ८} आदि। समुच्चय के अवयवों को मझले कोष्टक में लिखा जाता है।


title: ज्वाला

text: ज्वाला या लौ दहन का दिखाई देने वाला गैसीय अवयव है। यह अत्यधिक ऊष्माक्षेपी दहन क्रियाओं में दिखता है - जबकि कई ऑक्सीकरण क्रियाएं बिना ज्वाला के लपट के ही हो जाती है। आग का रंग तापमान, दहन के अवयवों का अनुपात और ईंधन पर निर्भर करता है। नीला, लाल और पीले रंग सामान्य हैं।


title: ऐटमोस्फ़ेयर (इकाई)

text: मानक ऐटमोस्फ़ेयर (standard atmosphere), जिसे atm द्वारा चिन्हित करा जाता है, दाब की एक मापन की इकाई है। इसकी मूल कल्पना कुछ परिस्थितियों में समुद्रतल पर औसत वायुमण्डलीय दबाव के बराबर करी गई थी, लेकिन क्योंकि यह बदलता रहता है इसलिए इसे सटीक रूप से 1,01,325 पास्कल पर निर्धारित करा गया है।


title: तुरतुक

text: तुरतुक भारत के लद्दाख़ के लेह जिले में एक गांव है। यह श्योक नदी के किनारे लेह शहर से 205 किमी दूर नुब्रा तहसील में स्थित है। 1971 तक तुरतुक पाकिस्तान के नियंत्रण में था, जिसके बाद भारत ने इस रणनीतिक क्षेत्र पर नियंत्रण प्राप्त किया। भौगोलिक दृष्टि से, तुरतुक बाल्टिस्तान क्षेत्र में स्थित है और भारत में ऐसे चार गांवों में से एक है, अन्य तीन त्याक्षी, चुलुंका और थांग (चोरबत घाटी) हैं। यह मुख्य रूप से एक मुस्लिम गांव है, और निवासियों बाल्टी, लद्दाखी और उर्दू सहित भाषाओं बोलते हैं। तुरतुक भारत में आखिरी चौकी है जिसके बाद पाकिस्तान नियंत्रित गिलगित-बल्तिस्तान शुरू होता है। तुरतुक सियाचिन ग्लेशियर के प्रवेश द्वारों में से एक है। तुरतुक सिल्क रुट का हिस्सा था।


title: तुरतुक

text: तुरतुक गांव श्योक घाटी के एक हिस्से में है जिसे चोरबत घाटी कहा जाता है, जो कश्मीर के भारतीय प्रशासित और पाकिस्तान प्रशासित हिस्सों के बीच नियंत्रण रेखा तक फैला हुआ है। टर्टुक की जनसंख्या मुख्य रूप से बाल्टि लोगों से बनी है।


title: तुरतुक

text: 16 वीं शताब्दी के पहले से 1947 तक टर्बटुक सहित बाल्टिस्तान के चोरबाट-खाप्लु क्षेत्र में याबगो वंश का शासन था।


title: तुरतुक

text: 1947 के भारत-पाकिस्तान युद्ध के अंत में, तुरतुक पाकिस्तान के नियंत्रण में आ गया। तीन अन्य गाँव - धोथांग, त्याक्शी और चोरबत घाटी, भारत के नियंत्रण में आ गए।


title: तुरतुक

text: १९७१ भारत-पाक युद्ध के दौरान, इस क्षेत्र को भारत के लद्दाख स्काउट्स और नुब्रा गार्ड्स ने पुनः कब्जा कर के भारत के नियंत्रण में लाया।


title: तुरतुक

text: 1999 में कारगिल युद्ध के दौरान दोनों देशों ने एक बार फिर से इस क्षेत्र में एक बड़ा संघर्ष किया। भारत-पाकिस्तान नियंत्रण रेखा के शून्य बिंदु की ओर जाने वाली मेन रोड पर सैनिकों की याद में कुछ स्मारक बनाए गए हैं।


title: तुरतुक

text: बलती विद्वान सेज सेरिंग कहते हैं कि पाकिस्तान के इंटर-सर्विसेस इंटेलिजेंस (आईएसआई) ने इस क्षेत्र में जिहाद शुरू करने का प्रयास किया है। स्थानीय लोग अपनी वफादारी को लेकर भ्रमित हैं क्योंकि वे पहले पाकिस्तानी नियंत्रण में रहते थे और उनमें से कुछ पाकिस्तानी सेना में सेवा कर चुके थे। उनमें से कई के पास नियंत्रण रेखा के पार रहने वाले रिश्तेदार भी हैं जो आईएसआई द्वारा धमकी के अधीन हैं। स्थानीय लोगों को सेना द्वारा दिखाए गए विचार के लिए आभारी कहा जाता है और वर्तमान में ऑपरेशन सद्भावना सेना की पहलों का समर्थन करते हैं।.


title: तुरतुक

text: 2010 में पर्यटकों के लिए तुरतुक खोला गया था। गांव श्योक घाटी का हिस्सा है। हालांकि एक मुस्लिम गांव, श्योक नदी के ऊपर पठार पर स्थित कुछ गोम्पा हैं और गांव में देखने के लिए एक पुराना शाही घर है। तुरतुक भारत के कुछ स्थानों में से एक है जहां कोई बाल्टी संस्कृति देख सकता है, और गांव में कुछ होमस्टे और गेस्ट हाउस मिल सकते हैं। यह आखिरी बड़ा गांव है जहां नियंत्रण रेखा से पहले पर्यटक गतिविधि की अनुमति है।


title: अस्मिता

text: अस्मिता दिल्ली स्थित रंगमंच कर्मियों की एक नाट्य संस्था (थियेटर ग्रुप) है। अस्मिता नाट्य संस्था ने नुक्कड़ नाटकॉ के साथ- साथ दो दशकों में 60 से अधिक मंच नाटक किये है। संस्था सामाजिक-राजनीतिक दृष्टि से प्रासंगिक व समकालीन मुद्दों पर नाटक करने के लिए प्रतिबद्ध है। इन दिनो अरविन्द गौड़ अस्मिता थियेटर ग्रुप के निदेशक के रूप मे कार्यरत है।


title: अस्मिता

text: देश में अग्रणी हिंदी थिएटर समूह अस्मिता की स्थापना 1993 में हूई। युवाओ को रंगमंच मे प्रशिक्षित करना और समकालीन मुद्दों पर दर्शकों को जागरूक बनाना इस नाट्य संस्था की स्थापना का उद्देश्य है। पिछले 15 वर्षों में अस्मिता ने रंगमंच कार्यशालाओं का विभिन्न संस्थानों, विश्वविद्यालयों और स्कूलॉ मे आयोजन किया है। जिनमे- इंडिया हैबिटेट सेंटर, जवाहरलाल नेहरू विश्वविद्यालय, लोक कला मंच, भारतीय प्रौद्योगिकी संस्थान (आईआईटी, दिल्ली),अखिल भारतीय आयुर्विज्ञान संस्थान, मदर इंटरनेशनल स्कूल, दि प स (DPS) स्कूल, सहयाद्रि स्कूल (पुणे), मदर इंटरनेशनल स्कूल (SPA), गार्गी कालेज, हिंदू कालेज, लेडी श्री राम कालेज, कमला नेहरू कालेज, अदिति कालेज, किरोडी मल कालेज और आई पी कालेज आदि प्रमुख है।


title: अस्मिता

text: अस्मिता नाट्य संस्था ने भारत के प्रमुख थियेटर महोत्सवो में प्रदर्शन किया है। नेशनल स्कूल ऑफ ड्रामा (NSD) महोत्सव (भारत रंग महोत्सव),संगीत नाटक अकादमी, साहित्य कला परिषद, दर्पणा अकादमी ऑफ आर्टस् (अहमदाबाद), नान्दिकार (कोलकाता), विवेचेना थिएटर महोत्सव (जबलपुर), ओल्ड वल्ड् थिएटर महोत्सव, टाइम्स महोत्सव, गजानन माधव 'मुक्तिबोध' नाट्य महोत्सव, वर्ल्ड सोशल फोरम और नेहरू सेंटर महोत्सव (मुम्बई) मे भाग लिया है।


title: अस्मिता

text: गिरीश कर्नाड का तुगलक, भीष्म साहनी का हानूश, स्वदेश दीपक का कोर्ट मार्शल, महेश दत्ताणी का फाइनल सोलुसन्स, विजय तेंडुलकर का घासिराम कोतवाल,उदय प्रकाश की कहानी पर नाटक- वॉरेन हेस्टिंग्स का सान्ड्, भीष्म साहनी के नाटक माधवी पर राशी बनी के साथ एकल, हर्ष मन्दर की किताब पर आधारित अनसुनी (पटकथा- मल्लिका साराभाई),धर्मवीर भारती का अंधा युग, मुंशी प्रेमचंद की कहानी पर आधारित मोटॅ राम का सत्याग्रह, रूपान्तर- ह्बीब तनवीर और सफ़दर हाशमी, बेर्तोल्त ब्रेस्त् का कोकेशियान चाक सर्किल, हरिशंकर परसाई का माता दीन चान्द पर,गोविंद पुरुषोत्तम देशपांडे का अन्तिम दिवस, नाग बोडस का अम्मा तुझे सलाम,गिरीश कर्नाड का रक्त् कल्याण (Taledanda), राम गोपाल बजाज द्वारा हिन्दी अनुवाद, अशोक लाल का एक मामूली आदमी, दूधनाथ सिंह का यम-गाथा, अल्बर्ट कामस का कलिगुला, समुअल बेकेट का वॅटग फोर गोदो (प्रतीक्षा Godot के लिए), अनुवाद -कृष्ण बलदेव वैद, भारतेन्दु हरिश्चंद्र का अंधेर नगरी, राजेश कुमार का मी गांधी बोल्तो (गांधी ने क्हा था), हरीश नवल का पीली छत पर काला निशान, गान्धारी- ऐशवरया निधि के साथ एकल और भीष्म साहनी का कबीरा खड़ा बाजार मे आदि।


title: अस्मिता

text: कुछ प्रमुख सिनेमा व रंगमंच अभिनेताओं - कंगना राणावत (फिल्म- शाकालाका बूम बूम (2007 फ़िल्म), गैंगस्टर, लाइफ़ इन अ... मेट्रो (2007 फ़िल्म), फैशन), दीपक डोबरियाल, शिल्पा शुक्ला , पीयूष मिश्र , लुशिन दुबे, बबल्रस सबरवाल, ऐशवरया निधि , तिलोत्त्त्त्मा शोम, राशि बनि, रुथ शेअर्द्,मनु ऋषि चड्ढा , शिल्पी मारवाह, सूरज सिंह, सीमा आज़मी, सुसान बरार, चन्दन आनंद, जैमिनि कुमार श्रीवास्तव, शक्ति आनंद, अर्चना जोशी, सपना खटाना, अमिता वालिया, हाशिम हेदर, दीपक ओचानी, अपर्णा सिन्ह्, मोह्म्मद अली, सन्दीप श्रीवास्तव, राजेश बगोत्रा, मनवीर चौधरी अभिनेताओं ने अस्मिता नाट्य संस्था के साथ काम किया है। संगीत निर्देशक के रूप में डॉ॰ संगीता गौड़ भी अस्मिता थिएटर ग्रुप के साथ काम करती है, उन्होने कई बहुप्रशंसित नाटकों में संगीत दिया है।


title: राजा भोज विमानक्षेत्र

text: राजा भोज विमानक्षेत्र(भोपाल विमानक्षेत्र) मध्य प्रदेश की राजधानी भोपाल में स्थित है। यह एक नागरिक हवाई अड्डा है। यह राजधानी भोपाल को वायु सेवा प्रदान करने वाला प्राथमिक विमानक्षेत्र है। हवाई अड्डा शहर के गांधीनगर क्षेत्र में मुख्य शहर के केन्द्र से लगभग उत्तर-पश्चिमी छोर पर स्थित है राष्ट्रीय राजमार्ग १२ पर स्थित है। यह राज्य का दूसरे स्थान पर व्यस्ततम हवाई अड्डा है, जहाम सबसे व्यस्त देवी अहिल्याबाई होल्कर विमानक्षेत्र, इंदौर में है। भोपाल विमानक्षेत्र का नाम १०वीं शताब्दी के प्रसिद्ध परमार वंश के राजा भोज के नाम पर रखा गया है। इन्हीं राजा भोज के नाम पर राजधानी भोपाल का नाम भी भोजपाल से बिगड़कर भोपाल हो गया है।


title: बालाकोट

text: बालाकोट (अंग्रेज़ी: Balakot, उर्दु: بالاکوٹ) पाकिस्तान के उत्तरी भाग में ख़ैबर-पख़्तूनख़्वा प्रान्त के मानसेहरा ज़िले की काग़ान घाटी में कुनहार नदी (नैनसुख नदी) के किनारे स्थित एक शहर है। यह २००५ कश्मीर भूकम्प में पूरी तरह ध्वस्त हो गया था और फिर इसका साउदी अरब की सहायक संस्थानों की मदद लेकर नवनिर्माण करा गया।


title: बालाकोट

text: 6 मई 1831 को यहाँ बालाकोट की लड़ाई लड़ी गई थी, जिसमें महाराजा रणजीत सिंह की सेना ने सैयदअहरबरेवी और शाह इस्माइल देहलवी की मुजाहिदीन सेना को पराजित किया था।


title: बालाकोट

text: यह सिन्धु घाटी की सभ्यता का एक स्थान भी है जहाँ खुदाई में ढाई हजार ईसापूर्व की निर्मित एक भट्ठी मिली है जिसमें सम्भवतः सिरैमिक वस्तुओं का निर्मान होता था।


title: हरात्मक श्रेणी

text: इसका नामकरण समान्तर श्रेणी के व्युत्क्रम से हुआ है। समान्तर श्रेणी के पदों को यहां हर में लिखा जाता है अर्थात समान्तर श्रेणी के पद formula_2 से सम्बंधित हरात्मक श्रेणी का पद formula_3 है।


title: हरात्मक श्रेणी

text: अंग्रेजी में इसे हार्मोनिक श्रेणी कहते हैं जिसकी अवधारणा संगीत की धुन से हुआ। एक कम्पनशील तंतु से निकलने वाल अधिस्वरक (धुन) 1/2, 1/3, 1/4, आदि, तंतु की मूलभूत तरंगदैर्घ्य हैं। प्रथम पद के बाद श्रेणी का प्रत्येक पद अपने पास वाले पदों का हरात्मक माध्य होता है।


title: हरात्मक श्रेणी

text: चौदवीं शताब्दी में निकोल ऑरेस्म नें यह सिद्ध किया कि हरात्मक श्रेणी अपसारी होती है लेकिन यह परिणाम किसी ने नहीं देखे। 17 वीं शताब्दी में पेट्रो मंगोली, जोहान बर्नूली और जैकब बर्नूली इसकी उपपत्ति की।


title: हरात्मक श्रेणी

text: ऐतिहासिक दृष्टि से हरात्मक अनुक्रम को वास्तुकारों में कुछ प्रसिद्धि मिली। यह विशेष रूप से बरॉक काल में हुई जब वास्तुकारों ने उन्नयन (ऊंचाई) और छत समतल के मध्य संतुलन की स्थापना के लिए उपयोग किया तथा चर्चों और महलों में बाहरी और आन्तरिक कला में संनादी सम्बंध स्थापित किया।


title: हरात्मक श्रेणी

text: प्रथमदृष्टया यह श्रेणी सहज नहीं लगती क्योंकि यह एक अपसारी श्रेणी है बल्कि इसका "n" वाँ पद जब "n" अनन्त की ओर अग्रसर है, शून्य की ओर अग्रसर होता है। हरात्मक श्रेणी का अपसरण विरोधाभास का एक स्पष्ट उदाहरण है। इसका एक उदाहरण रबर के फिते पर कीड़ा है। माना कि एक कीड़ा एक मीटर लम्बे रबर के फीते पर मंद गति से चलता है, प्रत्येक एक मिनट पश्चात रबर का फीता समरूप एक मीटर खींच कर लम्बा हो जाता है। यदि कीड़ा एक सेमी प्रति मिनट की दर से रेंगता है, क्या कीड़ा फीते के दूसरे सिरे पर कभी नहीं पहुँगा पायेगा? लेकिन उत्तर एकदम विपरित "हाँ" होगा, "n" मिनट पश्चात कीड़े द्वारा तय दूरी और फीते की कुल लम्बाई का अनुपात निम्न होगा:


title: हरात्मक श्रेणी

text: क्योंकि श्रेणी का मान स्वेच्छ रूप से बढ़ता है जैसे जैसे "n" का मान बढता है, अतः यह अनुपात एक से अधिक भी होना चाहिए जिससे सिद्ध होता है कि कीड़ा फीते के अन्त तक पहुँच जायेगा। यह घटना घटित होने में लगने वाला समय अर्थात "n" का मान अधिक हो सकता है, तथापि, लगभग "e" अथवा 10 से भी अधिक। यद्दपि हरात्मक श्रेणी अपसारी है अतः यह इतना धीमें होता है।


title: हरात्मक श्रेणी

text: हरात्मक श्रेणी का प्रत्येक पद इससे तुलना की गई श्रेणी के प्रत्येक पद से बड़ा अथवा बराबर है अतः हरात्मक श्रेणी का संकलन (योग) भी द्वितीय श्रेणी के योग से अधिक होगा। यद्दपि द्वितीय श्रेणी का कुल योग अनन्त है:


title: हरात्मक श्रेणी

text: इससे सिद्ध होता है कि हरात्मक श्रेणी का योग भी अनन्त होना चाहिए। दूसरे शब्दों में उपरोक्त तुलना से सिद्ध होता है कि


title: हरात्मक श्रेणी

text: यह सिद्ध करना सम्भव है कि हरात्मक श्रेणी के संकलन को इसकी तुलनात्मक श्रेणी के अनन्त समाकल से तुलना करने पर अपसारी प्राप्त होती है। विशेष रूप से, माना चित्र में प्रदर्शित आयतों में प्रदर्शित तर्कों को सही हैं। प्रत्येक आयत की चौड़ाई एक इकाई और और ऊँचाई 1/"n" इकाई है, अतः सभी आयतों का कुल क्षेत्रफल, हरात्मक श्रेणी के कुल योग के बराबर होगा:


title: हरात्मक श्रेणी

text: हरात्मक श्रेणी बहुत मंद रूप से अपसारी है। उदाहरण के लिए, इसके प्रथम 10 पदों का योग 100 से कम है। यह इसलिए कि श्रेणी का आंशिक संकलन में लघुगणकीय वृद्धि होती है।


title: हरात्मक श्रेणी

text: जहाँ formula_12 ऑयलर मस्चेरोनि नियतांक (Euler–Mascheroni constant) और formula_13 के शून्य की तरफ अग्रसर होने पर formula_14 ~ formula_15 अनन्त की ओर अग्रसर होता है। लियोनार्ड ऑयलर के अनुसार


title: मूल्य शृंखला

text: मूल्य शृंखला अथवा मूल्य शृंखला विश्लेषण (वैल्यू चेन) व्यवसाय प्रबंधन से एक अवधारणा है जो सबसे पहले 1985 में माइकल पोर्टर द्वारा उनकी सर्वश्रेष्ठ-विक्रयी, "कोम्पीटिटिव एडवेंटेज: क्रिएटिंग एंड ससटेनिंग सुपीरिअर परफोर्मैंस" में वर्णित और प्रचलित की गई।


title: मूल्य शृंखला

text: एक मूल्य शृंखला एक विशिष्ट उद्योग में कार्य कर रही एक फर्म के लिए गतिविधियों की एक शृंखला है। व्यवसाय इकाई मूल्य शृंखला के निर्माण के लिए उचित स्तर है, प्रभागीय स्तर या संगठित स्तर नहीं। उत्पाद, क्रम में शृंखला की सभी गतिविधियों से गुज़रते हैं और प्रत्येक गतिविधि पर उत्पाद कुछ मूल्य प्राप्त करते हैं। गतिविधियों की शृंखला उत्पादों को सभी गतिविधियों के अतिरिक्त मूल्य के जोड़ की तुलना में अधिक अतिरिक्त मूल्य देती है। यह महत्वपूर्ण है कि मूल्य शृंखला की अवधारणा के साथ गतिविधियों के दौरान होने वाली लागत का मिश्रण न किया जाए. अंतर के लिए एक हीरे काटने वाले का उदाहरण इस्तेमाल किया जा सकता है। काटने की गतिविधि की लागत कम हो सकती है, मगर यह गतिविधि अंतिम उत्पाद में बहुत मूल्य जोड़ देती है, क्योंकि एक खुरदरा हीरा एक आकार वाले हीरे से उल्लेखनीय ढंग से कम कीमती होता है। आमतौर पर, वर्णित मूल्य शृंखला और प्रक्रियाओं का प्रलेखन, प्रक्रिया नित्य-कर्म के अवलम्बन का मूल्यांकन और परीक्षण व्यापार के गुणवत्ता प्रमाणन का क्रोड़ हैं, जैसे आईएसओ (ISO) 9001.


title: मूल्य शृंखला

text: मूल्य शृंखला एक संगठन की सामान्य मूल्य-जोड़ने वाली गतिविधियों को वर्गीकृत करती है। "प्राथमिक गतिविधियों" में शामिल हैं: अंतर्गामी प्रचालन-तन्त्र, परिचालन (उत्पादन), बाहरी (आउटबाउंड) प्रचालन-तन्त्र, विपणन और बिक्री (मांग) और सेवा (अनुरक्षण). "समर्थन गतिविधियों" में शामिल हैं: प्रशासनिक अवसंरचना प्रबंधन, मानव संसाधन प्रबंधन, प्रौद्योगिकी (आर एंड डी) और खरीद. प्रत्येक मूल्य गतिविधि के लिए लागत और मूल्य चालकों की पहचान की जाती है।


title: मूल्य शृंखला

text: मूल्य शृंखला संरचना ने सामरिक योजना के लिए एक शक्तिशाली विश्लेषण उपकरण के रूप में प्रबंधन विचार के अग्र स्थान की ओर जल्दी से मार्ग बनाया। मूल्य धारा की सरल अवधारणा, एक पार-कार्यात्मक (क्रोस फंक्शनल) प्रक्रिया जो अगले दशक में विकसित की गई, उसे 1990 के दशक के शुरू में कुछ सफलता मिली।


title: मूल्य शृंखला

text: मूल्य शृंखला की अवधारणा व्यक्तिगत फर्मों से परे विस्तृत कर दी गई है। यह पूरी आपूर्ति शृंखला और वितरण नेटवर्क पर लागू हो सकती है। अंत ग्राहक के लिए उत्पादों और सेवाओं के मिश्रण की डिलिवरी विभिन्न आर्थिक कारक तैयार कर देगी, जिनमें प्रत्येक अपने स्वयं की मूल्य शृंखला का प्रबंध करते हैं। उन मूल्य शृंखलाओं की उद्योग व्यापक संकालित अन्योन्यक्रिया एक विस्तृत मूल्य शृंखला बनाती है, जो कभी कभी विस्तार में विश्वीय होती है। पोटर मूल्य शृंखला की इस बड़ी परस्पर संबधित प्रणाली को "मूल्य प्रणाली" ("वैल्यू सिस्टम") का नाम देते हैं। एक मूल्य प्रणाली में एक फर्म के आपूर्तिकार (और उनके आपूर्तिकार) की मूल्य शृंखला, स्वयं फर्म, फर्म के वितरण चैनल और फर्म के खरीदार (और सम्भवतः उनके उत्पादों के खरीदारों तक विस्तृत) शामिल होते हैं।


title: मूल्य शृंखला

text: शृंखला के साथ उत्पन्न मूल्य अभिग्रहण करना, कई प्रबंधन रणनीतिकारों द्वारा लिया गया नया सन्निकर्ष है। उदाहरण के लिए, परिवहन की लागत कम करने के लिए, एक निर्माता की आवश्यकता हो सकती है कि उसकी मूल प्रतियाँ उपलब्ध कराने वाले उसके संयोजन संयंत्र के निकट स्थित हों. मूल्य शृंखला के साथ बह रही प्रतिप्रवाह और अनुप्रवाह जानकारी काम में लाने से फर्म नए व्यवसाय मॉडल बानाने वाली मध्यवर्ती संस्थाओं को बाइपास करने की कोशिश कर सकती हैं, या दूसरे शब्दों में अपनी मूल्य प्रणाली में सुधार लाती है।


title: मूल्य शृंखला

text: मूल्य शृंखला विश्लेषण बड़े पेट्रोरसायन संयंत्र रखरखाव संगठनों में भी सफलतापूर्वक प्रयोग किया गया है, यह दिखाने के लिए कि कैसे कार्य चयन, कार्य योजना, कार्य निर्धारण और अंत में कार्य निष्पादन (जब शृंखला के तत्व के रूप में देखा जाता है) रखरखाव के लिए कम दृष्टिकोण संचालित करने में मदद करता है। रखरखाव मूल्य शृंखला दृष्टिकोण विशेष रूप से तब सफल होता है जब वह परिवर्तित प्रबंधन की मदद करने के लिए एक उपकरण के रूप में इस्तेमाल किया जाता है, क्यूंकि यह अन्य व्यवसाय प्रक्रिया उपकरणों की तुलना में उपयोगकर्ता के लिए ज़्यादा अनुकूल माना जाता है।


title: मूल्य शृंखला

text: मूल्य शृंखला विश्लेषण, मूल्य शृंखला में सुधार कर के विकास क्षेत्र में गरीबी घटाने की रणनीति के रूप में भी प्रयोग किया गया है। हालांकि सामान्यतः निर्यात-उन्मुख व्यापार से संबंधित, विकास वृत्तिकों ने अंतरराष्ट्रीय के साथ साथ राष्ट्रीय और अंतर-क्षेत्रीय शृंखला के विकास के महत्व को उजागर करना शुरू कर दिया है।


title: मूल्य शृंखला

text: आपूर्ति-शृंखला परिषद, पिछले दस सालों में 700 से अधिक सदस्य कंपनियों, सरकारी, शैक्षिक और परामर्श समूहों की हिस्सेदारी के साथ कार्य कर रहा एक विश्वीय व्यापार संघ आपूर्ति-शृंखला परिचालन संदर्भ (एस सी ओ आर (SCOR)) संभालता है, आपूर्ति-शृंखला के लिए "वास्तविक" सार्वभौमिक संदर्भ मॉडल जिसमें योजना, खरीद, निर्माण, क्रम प्रबंधन, प्रचालन-तन्त्र, प्रतिफल और फुटकर बिक्री शामिल हैं; उत्पाद और सेवा डिजाइन जिसमें डिजाइन योजना, अनुसंधान, प्रारूप, एकीकरण, प्रक्षेपण और संशोधन शामिल हैं और सेल जिसमें सी आर एम (CRM), सेवा सहायता, बिक्री शामिल हैं तथा अनुबंध प्रबंधन जो पोटर संरचना समनुरूप है। "एस सी ओ आर (SCOR)" संरचना सैकड़ों कंपनियों तथा राष्ट्रीय संस्थाओं द्वारा एक व्यापार उत्कृष्टता के रूप में अपनाई गई है और यू एस डी ओ डी (US DOD) ने उत्पाद डिजाइन के लिए हाल में पेश की गई डिजाइन-शृंखला परिचालन संदर्भ (डी सी ओ आर) संरचना को एक मानक के रूप में अपनाया है, जिसे वह अपनी विकास प्रक्रियाओं के प्रबंध के लिए उपयोग करते हैं। प्रक्रिया तत्वों के अलावा, यह संदर्भ संरचनाएं पोटर मॉडल के साथ पंक्तिबद्ध किया गया मानक प्रक्रिया मात्रिक का विशाल डाटाबेस भी संभालती हैं और साथ ही साथ प्रक्रिया निष्पादन के लिए आदेशात्मक सार्वभौमिक सर्वोत्तम प्रथाओं का बड़ा और लगातार शोध किया जाने वाला डाटाबेस भी.


title: मूल्य शृंखला

text: विश्वीय गैर-लाभ मूल्य शृंखला समूह द्वारा विकसित एक मूल्य संदर्भ मॉडल (वी आर एम) मूल्य शृंखला प्रबंधन के लिए एक खुले स्रोत वाले शब्दार्थ विज्ञान का शब्दकोश प्रस्तुत करता है जिसके आस पास उत्पाद विकास, ग्राहक संबंधों और आपूर्ति नेटवर्क की प्रक्रिया डोमेन दर्शाने वाली एक एकीकृत उल्लेख संरचना होती है।


title: मूल्य शृंखला

text: एकीकृत प्रक्रिया संरचना, व्यापार के डिजाइन, उत्पाद और ग्राहक पहलुओं के लिए योजना, शासन और संचालन आवश्यकताओं को विशिष्ट रूप से सम्मिलित करते हुए व्यापार निष्पादन के माप, डिजाइन और प्रतिरूप को गाइड करती है।


title: मूल्य शृंखला

text: मूल्य शृंखला समूह दावा करता है कि वी आर एम अगली पीढ़ी का व्यापार प्रक्रिया प्रबंधन है जो सभी व्यापार प्रक्रियाओं की मूल्य संदर्भ मॉडलिंग सक्षम बनाता है और उत्पाद उत्कृष्टता, परिचालन उत्कृष्टता और ग्राहक उत्कृष्टता प्रदान करता है।


title: इज़राइल भगदड़ 2021

text: इज़राइल के माउंट मेरन में 21 अप्रैल, 2021 को लाग ओमर की छुट्टी मनाने के लिए सामूहिक सभा आयोजित की गई थी। जहाँ अचानक से भगदड़ शुरू होने के कारण कम से कम 45 लोग मारे गए, और सौ से अधिक लोग घायल हो गए। इस भगदड़ में दर्जनों लोग गंभीर रूप से घायल हुए। यह इज़राइल के इतिहास की सबसे घातक नागरिक आपदा मानी जा रही है। जिस जगह हादसा हुआ वहां स्थित कब्र को यहूदी समाज के पवित्र स्थलों में से एक माना जाता है, जहाँ हर साल लाखों श्रद्धालु आते हैं। भीड़ को देखते हुए राज्य नियंत्रक और पुलिस ने पहले ही से भीड़ को नियंत्रित करने का प्रयास किया था।


title: इज़राइल भगदड़ 2021

text: हादसे की वजह यह थी कि कुछ लोग पर्वतीय परिसर से निकलते वक्त सीढ़ियों पर फिसल गए। इसके बाद एक-एक कर लोग एक दूसरे पर गिरते चले गए। बाहर निकलने की कोशिश में और भी लोग कुचले गएँ। कोरोना वायरस के पाबंदियों को हटाए जाने के बाद यह इज़राइल का पहला बड़ा आयोजन था।


title: इज़राइल भगदड़ 2021

text: घटना के सासाक्षात्कारों के अनुसार समारोह का क्षेत्र अत्यन्त व्यस्त था। समारोह में नृत्यादि कार्यक्रम के बाद सैकड़ों लोग समारोह से निकलने को तैयार हुए। निकास का मार्ग एक खड़ी ढलान पर चिकनी धातु से बना था। इन्हीं कारणों से कुछ प्रतिभागी एक दुसरे पर गिरने लगे, कुछ लोगों का मानना है कि यह धक्का-धुक्की जानबूझकर कुछ लोगों द्वारा की गई। इससे लोगों में भगदड़ शुरू हो गई और यह भगदड़ एक दुर्घटना का रूप ले ली। एक गवाह के अनुसार सुरक्षा कर्मियों ने मार्ग को अवरुद्ध कर दिया और लोगों को बाहर निकलने से रोक दिया। जैसे-जैसे लोग अत्यधिक भीड़ से बेहोश होने लगे थे तो पुलिस ने घटना पर काबू पाने के लिए अंत में द्वार खोल दिए। बड़ी संख्या में लोग कुचले गएँ, साथ ही साथ संकरे मार्ग से बाहर निकलने के लिए भगदड़ शुरू हो गई। एक अन्य गवाह ने कहा कि बारिश के कारण मार्ग फिसलन भरा था और इसी कारण दुर्घटना हुई। इस घटना में कम से कम 45 लोग मारे गए और 150 से अधिक लोग घायल हुए।


title: इज़राइल भगदड़ 2021

text: इज़राइल के पूर्व प्रमुख रब्बी यिसरेल मीर लाउ मंच पर से लोगों को शांत रहने का आग्रह करते रहे। घायलों को निकालने के लिए छह हेलीकॉप्टर भेजे गए।


title: इज़राइल भगदड़ 2021

text: इज़राइल की सरकार ने दुर्घटना के तुरंत बाद ही प्रतिक्रिया की और जांच कमिटी का गठन किया। पुलिस विभाग ने घटना का विवरण करते हुए कहा कि सीढ़ियों पर फिसलन के बाद जो भगदड़ हुई वह उनके नियंत्रण के बाहर था, साथ ही संरचनात्मक खामियों के लिए दुर्घटना स्थल का निरीक्षण किया जा रहा है। पुलिस ने एक बयान जारी किया कि मार्ग को सभी अधिकारियों द्वारा अधिकृत किया गया था और दुर्घटना इसी कारण असामान्य रूप से बढ़ी। पुलिस कमांडर "शिमोन लवी" ने इस संदर्भ में घोर जांच पड़ताल की बात की है। मोशाव मेरोन कमेटी के पूर्व अध्यक्ष मोर्डेचाई हेल्परिन ने कहा कि निकासी मार्ग को बिना सटिक योजना के बनाया गया था।


title: इज़राइल भगदड़ 2021

text: यह इज़राइल के इतिहास में होने वाली सबसे घातक नागरिक आपदा बताई जा रही है। इससे पहले २०१० में माउंट कार्मेल के जंगल में आग लग गई थी जिसमें ४४ मारे गए थे। प्रधानमंत्री बेंजामिन नेतन्याहू ने घटना के प्रति दुःख प्रकट करते हुए 2 मई 2021 को राष्ट्रीय शोक दिवस घोषित किया राष्ट्रपति रेवेन रिवलिन ने भी घटना के प्रति दुःख व्यक्त किया। भविष्य में इज़राइल की कई सांस्कृतिक गतिविधियों पर अभी रोक लगा दी गई है।


title: थॉर: रैग्नारॉक

text: थॉर: रैग्नारॉक २०१७ की एक अमेरिकी सुपरहीरो फिल्म है, जो मार्वल कॉमिक्स के चरित्र थॉर पर आधारित है। इस फिल्म का निर्माण मार्वल स्टूडियो ने किया, और वॉल्ट डिज़्नी स्टूडियो मोशन पिक्चर्स द्वारा यह फिल्म वितरित की गई। यह फिल्म २०११ की थॉर, और २०१३ की की अगली कड़ी है, और मार्वल सिनेमेटिक यूनिवर्स (एमसीयू) में सत्रहवीं फिल्म है। एरिक पियरसन, क्रेग काइल और क्रिस्टोफर योस्ट की टीम द्वारा लिखी गई यह फिल्म टाइका वाइटीटी द्वारा निर्देशित की गई है, और क्रिस हैमस्वर्थ, टॉम हिडलस्टन, केट ब्लैंचट, इड्रिस एल्बा, जेफ गोल्डब्लम, टेस्सा थॉम्पसन, कार्ल अर्बन, मार्क रफ़्लो, और एंथनी हॉपकिंस ने फिल्म में मुख्य भूमिकाएं निभाई हैं। थॉर: रैग्नारॉक में थॉर सकार ग्रह से बच निकलने का हरसम्भव प्रयास करता है, ताकि वह हेला तथा रैग्नारॉक (दुनिया के अंत) से एस्गार्ड की रक्षा कर सके।


title: थॉर: रैग्नारॉक

text: जनवरी २०१४ थॉर शृंखला की तीसरी फिल्म की पुष्टि हुई थी, और उसी वर्ष काइल और योस्ट ने फिल्म की पटकथा पर काम शुरू कर दिया। हैम्सवर्थ और हिडलस्टन की भागीदारी की घोषणा अक्टूबर में हुई थी। डार्क वर्ल्ड के निदेशक एलन टेलर के मन करने के बाद वाईटीटी को एक साल बाद निर्देशक के रूप में फिल्म में शामिल किया गया। रफ़्लो पिछली एमसीयू फिल्मों की ही तरह हल्क की भूमिका निभाने के लिए शामिल हो गए, और फिर २००६ की कॉमिक कहानी "प्लैनेट हल्क" के तत्वों को भी रैग्नारॉक में शामिल किया गया। मई २०१६ में हेला के रूप में ब्लैंचेट समेत बाकी कलाकारों की पुष्टि हुई, और जुलाई २०१६ में पियरसन फिल्म से जुड़े। फिल्म की प्रिंसिपल फोटोग्राफी ऑस्ट्रेलिया के ब्रिस्बेन और सिडनी नगरों में अक्टूबर २०१६ में खत्म हुई थी, और ऑक्सनफोर्ड के ग्राम रोड शो स्टूडियो का इसमें विशेष उपयोग रहा।


title: थॉर: रैग्नारॉक

text: थॉर: रैग्नारॉक का प्रीमियर १० अक्टूबर २०१७ को लॉस एंजेलिस के एल कैपिटान थिएटर में हुआ था, और फिर इसे ३ नवंबर को 3डी, आईमैक्स और आईमैक्स 3डी प्रारूपों में संयुक्त राज्य अमेरिका में रिलीज़ किया गया। फिल्म को अत्यधिक सकारात्मक समीक्षा मिली; कई समीक्षकों ने इसे थॉर ट्राइलॉजी की सर्वश्रेष्ठ फिल्म घोषित किया; और वाइटीटी के निर्देशन, कलाकारों के प्रदर्शन, एक्शन दृश्य, साउंडट्रैक और फिल्म के हास्य प्रकरणों की प्रशंसा की। इस फिल्म ने कुल ८५४ मिलियन डॉलर कमाए, जिससे यह ट्राइलॉजी की सबसे ज्यादा कमाई करने वाली, और साथ ही २०१७ की भी नौवीं सबसे ज्यादा कमाई करने वाली फिल्म बन गई।


title: थॉर: रैग्नारॉक

text: के दो वर्ष बाद भी, थॉर इन्फिनिटी स्टोन्स की खोज में असफल रहा है, और अब वह मोस्पेल्हाइम में अग्नि-राक्षस सरतर की कैद में है। सरतर थॉर को बताता है कि थोर के पिता ओडिन अब एस्गार्ड पर नहीं हैं, और जैसे ही सरतर ओडिन के कक्ष में जलती हुई अनन्त लौ में अपना मुकुट गिरायेगा, रैग्नारॉक द्वारा वह क्षेत्र तुरंत ही नष्ट हो जाएगा। थॉर सरतर को परास्त कर उसका मुकुट अपने पास रख लेता है, और मान लेता है कि उसने रैग्नारॉक को हमेशा के लिए रोक दिया है।


title: थॉर: रैग्नारॉक

text: इसके बाद थॉर एस्गार्ड लौट आता है, जहाँ उसका भाई लोकी ओडिन के रूप में रह रहा होता है। थॉर लोकी को ओडिन की खोज में मदद करने के लिए मजबूर करता है, और पृथ्वी पर स्टीफन स्ट्रेंज के दिशानिर्देशों के साथ, वह नॉर्वे में ओडिन को ढूंढ लेता है। ओडिन उन्हें बताते हैं कि वह मर रहे हैं, और उनके मरते ही उनकी पहली संतान, हेला उनकी जेल से छूट जाएगी, जहाँ वह बहुत पहले सील कर दी गई थी। हेला एस्गार्ड की सेनाध्यक्ष थी, और उसने ओडिन के साथ नौ क्षेत्रों पर विजय प्राप्त की थी, लेकिन ओडिन को डर था कि उसकी महत्वाकांक्षा उसकी अच्छाइयों पर हावी होने लगी थी, इसलिए उन्होंने उसे कैद कर इतिहास से हमेशा के लिए मिटा दिया। कुछ समय बाद ओडिन की मृत्यु हो जाती है, और हेला कारावास से मुक्त होकर उन दोनों के सामने प्रकट हुई। उसने थॉर के हथौड़े, म्योल्निर को नष्ट कर दिया, और जब थॉर और लोकी बाईफ्रॉस्ट ब्रिज के माध्यम से भागने का प्रयास करने लगे, तो हेला ने उनका पीछा कर उन्हें मरने के लिए अंतरिक्ष में फेंक दिया। हेला एस्गार्ड में पहुंची, और वहां जाकर उसने एस्गार्ड की सेना को नष्ट कर दिया और वारियर्स थ्री की हत्या कर दी। इसके बाद उसने प्राचीन मृत योद्धाओं को पुनर्जीवित किया, जिनमें उसका विशाल भेड़िया फेनेर भी था, और एस्गार्डियन स्कर्ज को अपने निष्पादक के रूप में नियुक्त किया। हेला एस्गार्ड के साम्राज्य का विस्तार करने के लिए बाइफ्रॉस्ट का उपयोग करने की योजना बना रही थी, लेकिन हेमडाल ने बाइफ्रॉस्ट पुल को नियंत्रित करने वाली तलवार चुरा ली, और एस्गार्ड के बाकी नागरिकों के साथ छिप गया।


title: थॉर: रैग्नारॉक

text: थॉर सकार पर जा गिरा, जो वॉर्महोल से घिरा हुआ कचरे का ग्रह था। दासों की एक व्यापारी, स्क्रैपर १४२ ने ओबेडिएंस डिस्क की सहायता से थॉर को अपने नियंत्रण में कर लिया, और उसे सकार के शासक, ग्रैंडमास्टर को एक ग्लैडिएटर के रूप में बेच दिया, जिसके साथ लोकी पहले ही मित्र बन चुका था। थॉर ने १४२ की पहचान एक वाल्करी के रूप में की, जो किसी समय एस्गार्ड पर मादा योद्धाओं की एक महान सेना की सदस्या हुआ करती थी, और उसके सभी साथी हेला से एस्गार्ड की रक्षा करते हुए मारे जा चुके थे। थॉर को ग्रैंडमास्टर ने अपनी कांटेस्ट ऑफ़ चैंपियंस प्रतियोगिता में भाग लेने के लिए मजबूर किया, जहाँ उसका सामना अपने पुराने दोस्त हल्क से हुआ। इस प्रतियोगिता में अपनी बिजली की शक्ति का प्रयोग कर जैसे ही थॉर हल्क पर भारी पड़ने लगा, ग्रैंडमास्टर ने छल से उसे बेहोश कर दिया, जिससे हल्क जीत गया। गुलाम रहते हुए ही थॉर ने हल्क और १४२ को एस्गार्ड को बचाने में उसकी मदद करने के लिए मनाने का प्रयास किया, लेकिन दोनों में से कोई तैयार नहीं हुआ। मौका पाते ही थॉर महल से भाग निकला, और उस क्विनजेट में पहुंचा, जो हल्क को सकार लाया था। हल्क भी थॉर का पीछा करते हुए क्विनजेट में पहुंचा, जहां नताशा रोमनॉफ की एक रिकॉर्डिंग सुनकर वह सोकोविया के बाद पहली बार ब्रूस बैनर में वापस बदल गया।


title: थॉर: रैग्नारॉक

text: ग्रैंडमास्टर ने १४२ और लोकी को थोर और हल्क को ढूंढने का आदेश दिया, लेकिन लोकी १४२ को वाल्करी के रूप में उसकी पिछली लड़ाइयां याद दिलाता है। थॉर की मदद करने का फैसला करते हुए १४२ अपनी सद्भावना साबित करने के लिए लोकी को कैद कर लेती है। अकेला पीछे छूट जाने के डर से, लोकी समूह को ग्रैंडमास्टर के जहाजों में से एक चोरी करके सेने की बात कहता है। फिर वे लोग अन्य ग्लैडीएटरों को मुक्त करते हैं, जो कि कॉर्ग और मीक के नेतृत्व में ग्रांडमास्टर के विरुद्ध एक क्रांति का ऐलान कर देते हैं। लोकी ग्रैंडमास्टर से इनाम पाने के लिए फिर से अपने भाई को धोखा देने का प्रयास करता है, लेकिन थॉर उसकी चाल समझ जाता है, और उसे पीछे छोड़ वहां से चला जाता है, जहां कोर्ग और अन्य ग्लैडीएटर जल्द ही उसे ढूंढते थे। थोर, बैनर और १४२ एस्गार्ड के एक वॉर्महोल से निकलकर अस्गर्द पहुँचते हैं, जहां हेला की सेनाएं बाइफ्रॉस्ट की तलवार के लिए हेमडॉल और एस्गार्ड के नागरिकों पर हमला कर रही होती हैं। बैनर फिर से हल्क में परिवर्तित होता है, और फेनेर को हरा देता है, जबकि थॉर और १४२ स्कर्ज के नेतृत्व में पुनरुत्थित योद्धाओं से युद्ध करते हैं। लोकी और अन्य ग्लैडीएटर उनकी मदद करने के लिए आते हैं, और एस्गार्ड के नागरिकों को अपने जहाज पर आश्रय देते हैं; अपने कर्मों के पश्चाताप में स्कर्ज उन नागरिकों को बचाने के लिए आने प्राणों का बलिदान कर देता है। थॉर और हेला का आमना-सामना होता है, जिसमे थॉर अपनी दाहिनी आंख खो देता है और उसके बाद ओडिन के एक दर्शन में महसूस करता है कि केवल रैग्नारॉक ही हेला को रोक सकता है। जब हेला १४२ और थॉर से लड़ रही होती है, तो लोकी सरतर के ताज का पता लगाकर और उसे अनंत लौ में डाल देता है, और इससे सरतर पुनर्जीवित होकर एस्गार्ड को नष्ट कर देता है, और इसमें हेला की भी मृत्यु हो जाती है।


title: थॉर: रैग्नारॉक

text: थॉर और अन्य लोग ग्रैंडमास्टर के जहाज पर एस्गार्ड के शेष नागरिकों के साथ बच निकलते हैं। थॉर, जो अब ओडिन की मृत्यु के बाद अस्गर्द का राजा है, अपने लोगों को पृथ्वी पर ले जाने का फैसला करता है। मध्य-क्रेडिट दृश्य में, । पोस्ट-क्रेडिट दृश्य में, ग्रैंडमास्टर अपने पूर्व शिष्यों के एक समूह से मुलाकात करता है, जो अभी भी विद्रोह कर रहे हैं।


title: थॉर: रैग्नारॉक

text: अगस्त २०१६ तक मार्क मदर्सबॉघ को फिल्म स्कोर करने के लिए नियुक्त कर लिया गया था। संश्लेषित स्कोर जीन-मिशेल जार्रे के काम से प्रभावित है। वाइटीटी ने कहा कि वह बैंड क्वीन से फिल्म के साउंडट्रैक पर काम करने के लिए कहते, अगर उनके मुख्य गायक फ्रेडी मरकरी अभी भी जिंदा होते, क्योंकि फिल्म का मिजाज़ "शांत, बोल्ड, रंगीन, और साहसिक" है जो बैंड के अनुकूल होता। फिल्म में दिखाए गए अतिरिक्त संगीत में लेड ज़ेपेल्लिन द्वारा "इमिग्रेंट सॉन्ग" और फिल्म विली वोंका एंड द चॉकलेट फैक्ट्री (१९७१) से "प्योर इमेजिनेशन" शामिल हैं। पैट्रिक डोयले की थॉर, ब्रायन टायलर की और और जो हर्नेल की द इनक्रेडिबल हल्क टीवी शृंखला से "द लोनली मैन" थीम को भी फिल्म में शामिल किया गया। हॉलीवुड रिकॉर्ड्स ने २० अक्टूबर २०१७ को डिजिटल प्रारूप में फिल्म के साउंडट्रैक को जारी किया, और सीडी पर इसे १० नवंबर २०१७ को जारी किया।


title: देवी अहिल्याबाई होल्कर अंतर्राष्ट्रीय विमानक्षेत्र

text: होलकर राज्य प्रशासन ने टाटा एंड संस के श्री नेविल विंट्सेंट परामर्श करने के बाद बिजासन नामक जगह विमानतल के लिये १९३५ में चयन की। इंदौर से ग्वालियर, दिल्ली और मुंबई के लिए वायु सेवाएं जुलाई १९४८ में शुरू हुई। केंद्रीय वित्तीय एकीकरण योजना के तहत अप्रैल १९५० में हवाई अड्डा भारत सरकार को सौंप दिया गया। बड़े विमानों के लिये, १५ लाख की लागत से एक ५६०० फीट की नई उडान पट्टी का कार्य मार्च १९६६ में पूरा किया गया। यहाँ रात में उतरने की तकनीकी सुविधा भी है।


text: इंदौर विमानतल के नए एकीकृत टर्मिनल भवन का उद्घाटन १४ फ़रवरी २०१२ को किया गया। इसे भारतीय विमानपत्तन प्राधिकरण ने १३५ करोड़ रुपए की लागत से बनाया। यह प्रति घंटे ७०० यात्रियों को सेवा देने में सक्षम है। नया टर्मिनल आधुनिक एस्केलेटर और उच्च तकनीक हैंडलिंग प्रणाली से सुसज्जित है। यह हर दिन ४६ उड़ानों की गतिविधियों को पूरा करेगा। प्रस्तावित अंतरराष्ट्रीय परिचालन के लिये तैयारी में, यहाँ १६ चेक - इन पटल, १६ आव्रजन पटल (प्रस्थान के लिए चार और आगमन के लिए १२) और सीमा शुल्क के लिए चार पटल व इसके अलावा सुरक्षा के लिए ५६९ सीसीटीव्ही कॅमेरा और एक्स - रे मशीनें होंगी। अगर सुविधाओं की बात करें, तो यहाँ सामान के लिए भी दो लिफ्ट और दो एस्केलेटर कन्वेयर बेल्ट होंगे। अंतरराष्ट्रीय मानकों के अनुसार, यहाँ एक एटीएम, एक किताबों की दुकान और एक फूड कोर्ट भी होगा।


text: इंदौर हवाई अड्डा के ७२९ एकड़ भूमी और वर्तमान टर्मिनल भवन १८,००० वर्ग मीटर में फैला है। आसपास २० पार्किंग खण्ड, १४ एयरबस A-३२० या बोइंग ७३७ विमान के लिए काफ़ी हैं। इंदौर का एकमात्र रनवे ०७/२५, २७५० मीटर लंबा और ४५ मीटर चौड़ा है। एयरफील्ड रात्रि लैंडिंग सुविधा और एक CAT-१ यंत्र लैंडिंग प्रणाली (आईएलएस) (केवल २५ न॰ रनवे पर) और DVOR / DME और NDB जैसी नौवहन सुविधाओं से सुसज्जित है। हवाई अड्डे की विस्तार योजना में इसका रनवे भी बडाया जा रहा है।


title: मरे-डार्लिंग बेसिन

text: मरे-डार्लिंग बेसिन मरे तथा उसकी सहायक डार्लिंग तथा मिर्रमबिज नदियों द्वारा लायी गयी मिट्टी से बना हुआ समतल व उपजाऊ मैदान है। इस प्रदेश के अन्तर्गत न्यूसाउथवाल्स, विक्टोरिया का उत्तरी भाग तथा दक्षिणी आस्ट्रेलिया का दक्षिणी-पूर्वी भाग सम्मिलित हैं। इस नदी घाटी के पूर्व व दक्षिण में ग्रेट डिवाइडिंग रेंज तथा पश्चिम में बैरियर पर्वत हैं। उत्तर में ग्रे पर्वत इसे आयर झील के निम्न प्रदेश से अलग करता है। मरे-डार्लिंग बेसिन का उत्तरी भाग वृष्टिछाया प्रदेश में पड़ने के कारण कम वर्षा पाता है और यहाँ प्रेयरी तुल्य जलवायु मिलती है। दक्षिणी भाग में वर्षा मुख्यतः जाड़े में होती है अतः यहाँ भूमध्यसागरीय जलवायु मिलती है। जाड़े का औसत तापक्रम १०सेंटीग्रेड तथा गर्मी का औसत तापक्रम २७सेंटीग्रेड रहता है। इस बेसिन का उत्तरी भाग समशीतोष्ण घास के मैदान से ढका है तथा दक्षिणी भाग में युकलिप्टस के पेड़ अधिक मिलते हैं।


title: मरे-डार्लिंग बेसिन

text: कृषि तथा पशुपालन मरे-डार्लिंग बेसिन के प्रमुख व्यवसाय हैं। यहाँ के उपजाऊ खेतों में गेहूँ, जई और मक्का की आधुनिक ढंग से खेती की जाती है तथा उद्यानों में अंगूर, सेव, नारंगी, नींबू आदि फल पैदा होते हैं। समशीतोष्ण जलवायु एवं उत्तम चारागाहों की अधिकता के कारण शुष्क भागों तथा पहाड़ी ढालों पर भेड़ें पाली जाती हैं। इस क्षेत्र की मैरिनो नामक भेड़ ऊन-उत्पादन के लिए विश्वविख्यात हैं। संसार की सबसे अधिक भेड़ों की संख्या यहीं पर है। यहाँ कई प्रकार के खनिज भी मिलते हैं जिनमें- सोना, कोयला, शीशा तथा चाँदी मुख्य हैं। सोने की प्रमुख खानें बाथस्रट व मुडगी में हैं। यहाँ से पशुओं के मांस को डिब्बों में बन्द करके विदेशों में भेजा जाता है। मक्खन, पनीर, जमाया एवं सुखाया हुआ दूध तैयार करने का उद्योग विकिसित है। एडिलेड तथा सिडनी में इंजीनियरिंग, वस्त्र तथा रसायन के कारखाने हैं। इस सुन्दर एवं मनोहर जलवायु वाले प्रदेश का सर्वप्रमुख नगर सिडनी है जिसे उसकी सुन्दरता के कारण दक्षिण की रानी कहा जाता हैं।


title: कागज निर्माण

text: कागज-निर्माण की प्रक्रिया इस प्रकार है- जल में फाइबर के तनु मिश्रण को एक पर्दे से गुजारा जाता है ताकि पानी निकल जाय और पर्दे पर रेशों (फाइबर) की एक चटाई बन जाय। इस 'चटाई' में जो पानी बच जाता है उसे दबाकर और सुखाकर निकाला जाता है। इस प्रकार कागज बन जाता है। १९वीं शताब्दी में जब फोर्ड्रिनियर मशीन (Fourdrinier machine) का आविष्कार हुआ तभी से अधिकांश कागज लकड़ी की लुगदी (पल्प) से बनाया जाता है। किन्तु रेशे के अन्य स्रोतों (जैसे रूई, वस्त्र आदि) का उपयोग उच्च गुणवत्ता वाले कागज के निर्माण के लिये किया जाता है। पहले कागज चिन्दे (rags) और सन (hemp) से भी बनाया जाता था।आज कल पेड़(tree)फ़्री काग़ज़ भी बनता है।


title: चित्रदुर्ग

text: चित्रदुर्ग, भारत के कर्नाटक प्रदेश का एक नगर एवं जिला मुख्यालय है। इसे 'दुर्ग' नाम से भी जाना जाता है। यह कर्नाटक के दक्षिणी भाग से बहने वाली वेदवती नदी की घाटी में स्थित है। चित्रदुर्ग, कर्नाटक की राजधानोई बंगलुरु से २०० किलोमीटर की दूरी पर स्थित है। यह कर्नाटक का सबसे छोटा नगर है।


उत्तर प्रदेश राज्य विद्युत उत्पादन निगम लिमिटेड (UPRVUNL) उत्तर प्रदेश सरकार के पूर्ण स्वामित्व वाला तापविद्युत सेवा प्रदाता उपक्रम है। यह सम्प्रति ५ ताप विद्युत गृह संचालित कर रहा है जिनकी कुल क्षमता 4082 मेगावाट (MW) है। सन् २०१२ तक २००० मेगावाट अतिरिक्त बिजली के उत्पादन का लक्ष्य है।


title: रूसी सोवियत संघात्मक समाजवादी गणराज्य

text: रूसी सोवियत संघात्मक समाजवादी गणराज्य ('Russian Soviet Federative Socialist Republic' या 'Russian SFSR' या 'RSFSR'; ) जिसको 'सोवियत रूस' या केवल 'रूस' कहते हैं, १९१७ से १९२२ तक एक संप्रभु राज्य था जो १९१७ से १९९१ तक सोवियत संघ का सबसे बड़ा, सबसे अधिक जनसंख्या वाला और आर्थिक रूप से सबसे उन्नत देश था।


title: रूसी सोवियत संघात्मक समाजवादी गणराज्य

text: रूसी सोवियत संघात्मक समाजवादी गणराज्य की स्थापना ७ नवम्बर १९१७ को रूस की अक्टूबर क्रांति के परिणामस्वरूप हुआ था।


title: पादप परिस्थितिकी

text: जीवों या पौधों के वातावरण, एक दूसरे से सम्बन्ध या आश्रय के अध्ययन को परिस्थितिकी (ecology) कहते हैं। पौधे समाज में रहते हैं। ये वातावरण को बदलते हैं और वातावरण इनके समाज की रूपरेखा को बदलता है। यह क्रम बार-बार चलता रहता है। इसे अनुक्रमण (succession) कहते हैं। एक स्थिति ऐसी आती है जब वातावरण और पौधों के समाज एक प्रकार से गतिक साम्य (dynamic equilibrium) में आ जाते हैं। बदलते हुए अनुक्रमण के पादप समाज को क्रमक (sere) कहते हैं और गतिक साम्य को चरम अवस्था (climax) कहते हैं। किसी भी जलवायु में एक निश्चित प्रकार का गतिक साम्य होता है। अगर इसके अतिरिक्त कोई और प्रकार का स्थिर समाज बनता हो, तो उसे चरम अवस्था न कह उससे एक स्तर कम ही मानते हैं। ऐसी परिस्थिति को वैज्ञानिक मोनोक्लाइमेक्स (monoclimax) विचार मानते हैं और जलवायु को श्रेष्ठतम कारण मानते हैं। इसके विपरीत है पॉलीक्लाइमेक्स (polyclimax) विचारधारा, जिसमें जलवायु ही नहीं वरन् कोई भी कारक प्रधान हो सकता है।


title: पादप परिस्थितिकी

text: पौधों के वातावरण के विचार से तीन मुख्य चीजें जलवायु, जीवजन्तु तथा मिट्टी हैं। आजकल इकोसिस्टम विचारधारा और नए नए मत अधिक मान्य हो रहे हैं। घास के मैदान, नदी, तालाब या समुद्र, जंगल इत्यादि इकोसिस्टम के कुछ उदाहरण हैं। जल के विचार से परिस्थितिकी में पौधों को (१) जलोदभिद (Hydrophyte), जो जल में उगते हैं, (२) समोद्भिद (Mesophyte), जो पृथ्वी पर हों एवं जहाँ सम मात्रा में जल मिले, तथा (३) मरुद्भिद (जीरोफाइट), जो सूखे रेगिस्तान में उगते हैं, कहते हैं। इन पौधों की आकारिकी का अनुकूलन (adaptation) विशेष वातावरण में रहने के लिये होता है, जैसे जलोद्भिद पौधों में हवा रहने के ऊतक होते हैं, जिससे श्वसन भी हो सके और ये जल में तैरते रहें।


title: पादप परिस्थितिकी

text: जंगल के बारे में अध्ययन, या सिल्विकल्चर, भी परिस्थितिकी का ही एक भाग समझा जा सकता है। परिस्थितिकी के उस भाग को जो मनुष्य के लाभ के लिये हो, अनुप्रयुक्त परिस्थितिकी कहते हैं। जो पौधे बालू में उगते हैं, उन्हें समोद्भिद कहते हैं। इसी प्रकार पत्थर पर उगनेवाले पौधे शैलोद्भिद (Lithophyte) तथा अम्लीय मिट्टी पर उगनेवाले आग्जीलोफाइट कहलाते हैं। जो पौधे नमकवाले दलदल में उगते हैं, उन्हें लवणमृदोद्भिद (Halophyte) कहते हैं, जैसे सुन्दरवन के गरान (mangrove), जो तीव्र सूर्यप्रकाश में उगते हैं उन्हें आतपोद्भिद (heliophyte) और जो छाँह में उगते हैं, उन्हें सामोफाइटा कहते हैं।


title: शामा (पक्षी)

text: शामा (पक्षी) सफेद- रंपड शामा ( कॉप्सिचस मालाबारिकस ) परिवार मुसीकापिडे की एक छोटी पासरीन पक्षी है । भारतीय उपमहाद्वीप और दक्षिणपूर्व एशिया में घनी वनस्पति निवासियों के मूल निवासी, पिंजरे की पक्षी और "गीतकार" के रूप में इसकी लोकप्रियता है।


title: शामा (पक्षी)

text: इसे पहले थ्रुस्ड परिवार, टर्डिडे के सदस्य के रूप में वर्गीकृत किया गया था, जिसके कारण इसे आमतौर पर सफेद-रंपड शामा थ्रश के रूप में जाना जाता था।


title: शामा (पक्षी)

text: नामांकित वंश पश्चिमी घाटों और दक्षिणी भारत के कुछ हिस्सों और लेगजी श्रीलंका में पाई जाती है। भारत के उत्तरी हिस्सों में रेस संकेत मिलता है। वंश (रेस) अल्बिवेन्ट्रिस अंडमान द्वीपसमूह में पाया जाता है और अब आमतौर पर एक विशिष्ट प्रजाति, अंडमान शामा माना जाता है। दक्षिण-पश्चिम एशिया-चीन से म्यांमार, थाईलैंड और मेर्गूई द्वीपसमूह में इस का वंश (रेस) इंटरपोजिटस पाया जाता है। दक्षिणी चीन में रेस काम पाया जाता है जबकि मलयोपर्न्सस मलय प्रायद्वीप में आम तौर पर पाया जाता है। रेस ट्राईकलर ("tricolor") सुमात्रा, जावा, बंका, बेलीतुंग और करीमाता द्वीपों में पाया जाता है। सुंद्रा स्ट्रेट से रेस मिरबिलिस, उत्तर पश्चिमी सुमात्रा, ओपिस्टोपेलस, जावनीस, ओमिसस, ओक्रोपिलियस, अब्बॉटी, इम्यूसस, सुविइस (बोर्नियो), निग्रिकौडा, स्ट्रिकलैंडि और बारबोरी के मेलेनूरस अन्य द्वीप रूप हैं। आखिरी दो को कभी-कभी अलग प्रजातियों, सफेद-ताज वाले शामा (सी स्ट्रिकलैंडी) के रूप में माना जाता है।


title: शामा (पक्षी)

text: वे आम तौर पर 28 और 34 ग्राम (1.0 और 1.2 औंस) के बीच वजन करते हैं और लगभग 23-28 सेमी (9-11 इंच) लंबाई में होते हैं। नर पक्षी चमकदार काले रंग के होते हैं, इनका पेट अखरोट जैसा और पंख के रैंप पर और पूँछ पर सफ़ेद पत्ती पायी जाती है। मादा अधिक भूरे रंग के भूरे रंग के होते हैं, और आमतौर पर पुरुषों की तुलना में छोटी होती हैं। दोनों लिंगों में काली चोंच और गुलाबी पैर होते हैं। किशोर व्यवस्था में भूरे रंग के होते हैं, जो मादे के समान होते हैं, इनकी छाती पर बिंदु के नक़्शे होते हैं।


title: शामा (पक्षी)

text: सफेद-रंपड शमा शर्मीली और कुछ हद तक संध्याकालीन होती है। लेकिन बहुत क्षेत्रीय है। प्रजनन के दौरान प्रजनन के मौसम में नर और मादा शामिल होती है 0.09 ha औसत क्षेत्र साइज़ होता है, लेकिन प्रजनन नहीं होने पर प्रत्येक लिंग में अलग-अलग क्षेत्र हो सकते हैं।


title: शामा (पक्षी)

text: दक्षिण एशिया में, वे जनवरी से सितंबर तक होता है, मुख्य रूप से अप्रैल से जून में चार या पांच अंडे एक पेड़ के खोखले में या घोंसले में देते हैं। प्रलोभन के दौरान, नर मादा के ऊपर की ओर बढ़ती है, एक श्रिल की आवाज़ देती है, और फिर अपनी पूंछ पंखों को फैलाती है। इसके बाद दोनों पक्षी अपने पंख फैला कर उड़ जाते हैं। यदि पुरुष असफल होता है, तो मादा नर को धमकी देती हैं, जिसका प्रदर्शन मुंह लम्बा खोल कर आवाज़ करते हुवे भाव प्रकट करती है।


title: शामा (पक्षी)

text: घोंसला केवल मादा द्वारा बनाया जाता है जबकि पुरुष गार्ड खड़ा होता है। घोंसले मुख्य रूप से जड़ों, पत्तियों, फर्न और उपजी से बने होते हैं, और ऊष्मायन 12 से 15 दिनों के बीच रहता है और घोंसले की अवधि 12.4 दिनों के औसत होती है। दोनों वयस्क युवाओं को खिलाते हैं, हालांकि केवल मादा इनक्यूबेट्स और ब्रूड करता है। अंडे हल्के से एक्वा होते हैं, भूरे रंग के ब्लोचिंग के परिवर्तनीय रंग होते हैं, जिसमें लगभग 18 और 23 मिमी (0.7 और 0.9 इंच) के आयाम होते हैं।


title: शामा (पक्षी)

text: अक्सर इन का भोजन जंगली कीड़े होता है, मगर जब उन्हें पकड़ कर पिंजरे में रखा जाता है तब उन्हें कुछ बीज दाने अंडे और कच्चा मांस खिलाया जाता है।


title: शामा (पक्षी)

text: इस प्रजाति की आवाज़ निराली और सुन्दर है जिसने दक्षिण एशिया दक्षिण पूर्व एशिया के कुछ हिस्सों में जारी परंपरा के साथ पिंजरे के पक्षियों के रूप में उन्हें लोकप्रिय बना दिया। इन की आवाज़ विभिन्न प्रकार के वाक्यांशों के साथ जोरदार और स्पष्ट होती है, यह पक्षी अक्सर अन्य पक्षियों की नकल करता है। वे कभी अलार्म के तौर पर 'टैक' की आवाज़ से कॉल भी करते हैं। इस पक्षी की आवाज़ की रिकार्डिंग 1889 में जर्मनी में लुडविग कोच द्वारा एडिसन मोम सिलेंडर का उपयोग करके की गयी थी।


title: शामा (पक्षी)

text: वे दक्षिण और दक्षिणपूर्व एशिया में स्क्रब और द्वितीयक जंगलों में मूल-देशी हैं, लेकिन 1931 की शुरुआत में मलेशिया (सिकंदर इस्नबर्गर द्वारा), और 1940 में (हुई मनु सोसाइटी द्वारा) ओहु में, हवाई में परिचय हुए। पिंजरे के पक्षी के रूप में उनकी लोकप्रियता ने खुद को स्थापित किया। इस तरह ये पक्षी शिकारियों से दूर भागने वाले पक्षी भी बन गए। उन्हें ताइवान में एक आक्रामक प्रजाति में पेश किया गया क्योंके यहै पक्षी कीट और क्रिमी को खाने वाले पक्षी माना जाता है।


title: शामा (पक्षी)

text: एशिया में, उनके आवास घने जंगल में विशेष रूप से घने भूगर्भी हिस्से हैं। हवाई में, वे घाटी के जंगलों में या दक्षिणी कुलौस के किनारे पर आम हैं, और निचले स्तर के ब्रॉडलीफ जंगलों के अंदर या छोटे पेड़ों में घोंसले बनाते हैं।


title: निरंकार

text: निरंकार (; से) का अर्थ है बिना आकार का और इसका उपयोग सिखों की पवित्र पुस्तक गुरु ग्रन्थ साहिब में ईश्वर को उद्घृत करने के लिए किया गया है।


title: रूस की भाषाएं

text: रूस की सभी भाषाओं में, रूसी राष्ट्रीय स्तर पर एकमात्र आधिकारिक भाषा है। रूसी भाषा के साथ रूस के विभिन्न क्षेत्रों में 35 अलग-अलग भाषाओं को आधिकारिक भाषा माना जाता है। आज रूस में 100 से अधिक अल्पसंख्यक भाषाएं बोली जाती हैं|


title: रूस की भाषाएं

text: रूसी साम्राज्य का एकमात्र आधिकारिक भाषा था जो 1917 तक अस्तित्व में था। सोवियत काल के दौरान, विभिन्न अन्य जातीय समूहों की भाषाओं की नीति नीति में उतार-चढ़ाव हुई। राज्य ने देश भर में विभिन्न भाषाओं के लिए वर्णमाला और व्याकरण विकसित करने में मदद की, जिसमें पहले लिखित रूप की कमी थी। हालांकि प्रत्येक घटक गणराज्य की अपनी आधिकारिक भाषा थी, एकजुट भूमिका, और बेहतर स्थिति रूसी के लिए आरक्षित थी।


title: रूस की भाषाएं

text: रूस रूसी संघ की एकमात्र संघीय आधिकारिक भाषा है, रूस के विभिन्न निर्वाचन क्षेत्रों में कई अन्य आधिकारिक रूप से मान्यता प्राप्त भाषाएं हैं - रूस के संविधान के अनुच्छेद 68 में रूस के विभिन्न गणराज्यों को रूस के अलावा आधिकारिक (राज्य) भाषाओं को स्थापित करने की अनुमति मिलती है। डैगस्टन का संविधान राज्य भाषाओं के रूप में "रूसी और दगस्टान के लोगों की भाषाओं" को परिभाषित करता है, हालांकि भाषाओं की कोई व्यापक सूची नहीं दी गई थी। कानून की परियोजना में दगस्टान गणराज्य की भाषाओं पर 32 भाषाओं को सूचीबद्ध किया गया है।


title: रूस की भाषाएं

text: रूसी भाषा पूर्वी स्लाविक भाषाओं में सर्वाधिक प्रचलित भाषा है। रूसी यूरोप की एक प्रमुख भाषा तो है ही, विश्व की प्रमुख भाषाओं में भी इस का विशेष स्थान है, हालाँकि भौगोलिक दृष्टि से रूसी बोलने वालों की अधिकतर संख्या यूरोप की बजाय एशिया में निवास करती है।


title: रूस की भाषाएं

text: हर साल रूसी शिक्षा मंत्रालय और विज्ञान स्कूलों में उपयोग की जाने वाली भाषाओं पर आंकड़े प्रकाशित करता है। 2014/2015 में 13.7 मिलियन रूसी छात्रों के पूर्ण बहुमत [33] (13.1 मिलियन या 9 6%) ने रूसी शिक्षा को शिक्षा के माध्यम के रूप में इस्तेमाल किया हैं। लगभग 1.6 मिलियन या 12% छात्रों ने एक विषय के रूप में अपनी (गैर-रूसी) मूल भाषा का अध्ययन किया हैं। सबसे अधिक पढ़ाई भाषा क्रमश: 347, 253, 107 हजार छात्रों के साथ तातार, चेचन और चुवाश हैं।


title: राष्ट्रीय राजमार्ग २४ (भारत)

text: राष्ट्रीय राजमार्ग २४ (National Highway 24) भारत का एक राष्ट्रीय राजमार्ग है। यह पूरा उत्तर प्रदेश में है और उत्तर-दक्षिण दिशा में चलता है। इसका उत्तरी अंत भारत व नेपाल की सीमा पर स्थित सोनौली और यह दक्षिणी अंत सैयदराजा में है। इस राजमार्ग का निर्माण पूर्व के राष्ट्रीय राजमार्ग 29 और 97 को पुनः नामकरण से हुआ है।


title: राष्ट्रीय राजमार्ग २४ (भारत)

text: राष्ट्रीय राजमार्ग २४ उत्तर में भारत-नेपाल सीमा पर स्थित सोनौली से आरम्भ होता है। दक्षिण में जाते हुए यह। कोल्हुई, फरेन्दा, रवतगंज, गोरखपुर, भौरापुर, कौड़ीराम, घोसी, कोपागंज, मऊ, मरदह, गाज़ीपुर और ज़मानिया से गुज़रकर सैयदराजा में अंत होता है।


title: सत्यराज

text: सत्यराज () (जन्म 3 अक्टूबर 1954) चेन्नई, तमिलनाडु, भारत के एक तमिल फिल्म अभिनेता और मीडिया व्यक्तित्व हैं। तमिल कार्यकर्ता और राजनीतिक रूप से प्रभावशाली होते हुए उन्होंने 100 से भी अधिक फिल्मों में अभिनय किया है और एक्शन, ड्रामा से लेकर हास्य फिल्मों में अपने अभिनय का जौहर दिखाया है। 2007 में उन्होंने तमिलनाडु सरकार-प्रायोजित फिल्म "पेरियार" में पेरियार ई. वी. रामासामी की पुरस्कार-विजेता भूमिका अदा की पेरियार 2007 में उन्होंने एक फिल्म का निर्माण किया जिसका नाम "ली" था और इस फिल्म में उनके बेटे सिबिराज ने अभिनय किया। उन्होंने विलाधी विलेन नामक एक फिल्म का निर्देशन भी किया, जिसमें उन्होंने स्वयं तीन भिन्न भूमिकाएं की। इस फिल्म की अभिनेत्री नगमा थीं। फिल्मों के माध्यम से अच्छी कमाई के बाद, वे एक नास्तिक बन गए।


title: सत्यराज

text: सत्यराज ने तमिल में अपनी प्राथमिक विद्यालय शिक्षा सेंट मेरी के कॉन्वेंट, कोयंबटूर से पूरी की। उन्होंने कोयंबटूर रामनगर, के सबर्बन हाई स्कूल से दसवीं तक की शिक्षा पूरी की। उसके बाद उन्होंने कोयंबटूर के गवर्नमेंट आर्ट्स कॉलेज में दाखिला लिया और वनस्पति विज्ञान में विज्ञान स्नातक की डिग्री हासिल की। तमिल अभिनेता / निर्देशक मणिवन्नन पीयूसी (कक्षा 12 जूनियर कॉलेज) में सह-छात्र थे और वहीं से दोनों की दोस्ती शुरू हुई।


title: सत्यराज

text: "अनाकिली" फिल्म की शूटिंग देखने गए थे सत्यराज, जहां उनकी मुलाकात अभिनेता शिवकुमार और निर्माता तिरूप्पुर मेनियन से हुई और वे कोमल स्वामीनाथन की नाटक मंडली में शामिल हो गए।


title: सत्यराज

text: सत्यराज की पहली फिल्म "कोडुगल इलाथा कोलंगल" थी। उसके बाद उन्होंने "कन्नन ओरु कईकुज़नथई" फिल्म के लिए निर्माण प्रबंधक के रूप में कार्य किया। उनकी प्रबंधकीय भूमिका के अलावा, इस फिल्म में उनकी एक छोटी सी भूमिका भी थी। इस फिल्म के शीर्षक आभार के लिए स्क्रीन पर "अलुवालगा निर्वागम (आधिकारिक प्रबंधन): एस.एन. रंगाराज, बी.एससी." वर्णन के साथ इनके नाम को प्रदर्शित किया गया और बाद में उनके छोटी भूमिका के लिए "सत्यराज" के रूप में आभार दिया गया।


title: सत्यराज

text: निर्देशक संथाना भारती का कहना है कि वे ऐसे व्यक्ति हैं जिन्होंने सत्यराज को "कदमाई कन्नियम कट्टुपडु" फिल्म में हीरो के रूप में पेश किया। इस फिल्म का निर्माण दिग्गज फिल्म अभिनेता "कमल हासन" द्वारा किया गया था। "कमल हासन" को सत्यराज पर भरोसा था जिसके चलते उन्होंने अपने होम प्रोडक्शन के लिए हीरो के रूप में उन्हें प्रस्तुत किया।


title: सत्यराज

text: थन्ठई पेरियार ई.वी. रामासामी के वे एक विशिष्ट अनुयायी हैं। उन्होंने अक्सर अपनी फिल्मों में भगवान के बारे में अपने विचारों को व्यक्त किया है। इस प्रेरणा के कारण, उन्होंने पेरियार नामक फिल्म में भी ई.वी.आर के रूप में मुख्य भूमिका निभाई.


title: बोरोसिलिकेट काँच

text: बोरोसिलिकेट काँच एक प्रकार का काँच होता है, जो सिलिका और बोरॉन ट्राईऑक्साइड से मिल कर बना एक यौगिक है।


title: बोरोसिलिकेट काँच

text: इसका उपयोग प्रयोगशाला में उपयोग में लाये जाने वाले काँच के उपकरण जैसे क्वथन नली में किया जाता है। जिससे यह उच्च तापमान में भी ठीक रहता है और सामान्य काँच की तरह टूटता या पिघलता नहीं है।


title: राष्ट्रीय गोकुल मिशन

text: केन्द्रीय कृषि मन्त्री राधामोहन सिंह ने 28 जुलाई , 2014 को स्वदेशी गायों के संरक्षण और नस्लों के विकास को वैज्ञानिक विधि से प्रोत्साहित करने के उद्देश्य से राष्ट्रव्यापी राष्ट्रीय गोकुल मिशन की शुरुआत की। बजट 2019 मे इस योजना के लिए आवंटन को बढ़ा 750करोड रूप ये कर दिया गया है।यह मिशन राष्ट्रीय पशु प्रजनन एवं डेयरी विकास कार्यक्रम पर आधारित परियोजना है।


title: शाप

text: शाप शब्द संस्कृत भाषा का है। शाप का अर्थ किसी को बद्दुआ देना भी कहा जाता है। शाप को श्राप के रूप में भी उच्चारित किया जाता है।


title: मिताली मधुमिता

text: मिताली मधुमिता, भारतीय सेना की पहली महिला अधिकारी हैं जिन्हें बहादुरी पुरस्कार दिया गया हैं। 26 फरवरी, 2010 को अफगानिस्तान के काबुल में आतंकवादियों द्वारा भारतीय दूतावास पर हुए हमले के दौरान दिखाए गए अनुकरणीय साहस के लिए लेफ्टिनेंट कर्नल मिताली मधुमिता ने 2011 में सेना पदक प्राप्त किया। इसके अलावा वे जम्मू-कश्मीर और भारत के पूर्वोत्तर राज्य में भी अपनी सेवा दे चुकी थी। लेफ्टिनेंट कर्नल मधुमिता भारतीय दूतावास के अन्दर जाकर, जहाँ हमला हुआ था, कई घायल नागरिकों और सेन्य कर्मियों को मलबे से बचाया था। 2010 के काबुल दूतावास हमले में सात भारतीयों सहित लगभग उन्नीस लोगों ने अपनी जान गंवा दी।


title: मिताली मधुमिता

text: मधुमिता वर्ष 2000 में एक लघु सेवा कमीशन के तहत सेना में शामिल हुई। वह सैन्य शिक्षा कोर का हिस्सा थीं और सेना के अंग्रेजी भाषा प्रशिक्षण कार्यक्रम के हिस्से के रूप में अफगानिस्तान के काबुल में सेवारत थीं। मधुमिता को जम्मू-कश्मीर और भारतीय राज्य के पूर्वोत्तर जैसे संवेदनशील क्षेत्रों में भी तैनात किया गया था। मधुमिता के लघु सेवा कमीशन के अधिकारी से स्थायी कमीशन के लिए सेना से अनुरोध किया, लेकिन रक्षा मंत्रालय ने उनके अनुरोध को स्वीकार करने से इनकार कर दिया, मधुमिता ने रक्षा मंत्रालय के फैसले के विरुद्ध मार्च 2014 में सशस्त्र बल न्यायाधिकरण से अपील की। न्यायाधिकरण ने पाया कि उनके पास अनुरोध की योग्यता थी और फरवरी 2015 में रक्षा मंत्रालय को उसे बहाल करने का निर्देश दिया गया था। हालांकि रक्षा मंत्रालय ने भारत के सुप्रीम कोर्ट में सशस्त्र बल न्यायाधिकरण के आदेश के खिलाफ अपील की थी जिसमें कहा गया था कि मधुमिता ने एक लघु सेवा कमीशन पर सेना में शामिल हुई थी। 2016 में भारत की सुप्रीम कोर्ट ने उन्हें भारतीय सेना में स्थायी कमीशन देने के खिलाफ रक्षा मंत्रालय की याचिका को खारिज कर दिया।


title: बुंदेलखंड विश्वविद्यालय

text: बुन्देलखण्ड विश्वविद्यालय, उत्तर प्रदेश के झांसी नगर में स्थित एक विश्वविद्यालय है। इसकी स्थापना १९७५ में हुई थी। इस विश्वविद्यालय में व्यावसायिक, तकनीकी तथा रोजगारपरक शिक्षा पाठ्यक्रम चलते हैं।


title: सिक्किम लोक सभा निर्वाचन क्षेत्र

text: सिक्किम लोक सभा निर्वाचन क्षेत्र भारत के सिक्किम राज्य का एक लोक सभा निर्वाचन क्षेत्र है। यहाँ से केवल एक ही संसद चुने जाते है


title: प्रकाश मेहरा

text: प्रकाश मेहरा (जन्म: 13 जुलाई, 1939 मत्यु: 17 मई2009) हिन्दी फ़िल्मों के एक निर्माता एवं निर्देशक थे। प्रकाश मेहरा का जन्म उत्तरप्रदेश के बिजनौर में हुआ था। मेहरा ने 50 के दशक में अपने फ़िल्मी जीवन की शुरूआत एक प्रोडक्शन कंट्रोलर की हैसियत से की थी। 1968 में उन्होंने शशि कपूर की फ़िल्म हसीना मान जायेगी का निर्देशन किया जिसमें शशि कपूर ने दोहरी भूमिका निभाई थी। इसके बाद 1971 में उन्होंने में मेला का निर्देशन किया जिसमें फिरोज खान और संजय खान ने मुख्य भूमिका निभाई थी। 1973 में उन्होंने जंजीर का निर्माण और निर्देशन किया। यह फ़िल्म जबरदस्त हिट रही और इस फ़िल्म ने अमिताभ के डवांडोल कैरियर को पटरी पर ला दिया. इस फ़िल्म से अमिताभ के साथ प्रकाश मेहरा का रिश्ता गहरा हो गया और दोनों ने लगातार सात सुपरहिट फ़िल्में थी। फ़िल्म जादूगर में उनका तिलिस्म टूटता हुआ नजर आया।


title: प्रकाश मेहरा

text: प्रकाश मेहरा ने बाद में जिंदगी एक जुआ फ़िल्म बनाई. अनिल कपूर और माधुरी दीक्षित जैसे स्टारों के बावजूद यह फ़िल्म कमाल नहीं दिखा पाई. 1996 में उन्होंने राजकुमार के बेटे पुरू राजकुमार को फ़िल्म ब्रह्मचारी के जरिए फ़िल्मी परदे पर लाया, लेकिन यह फ़िल्म भी असफल रही. यह उनके निर्देशन की आखिरी फ़िल्म थी। बाद में उन्होंने दलाल फ़िल्म का निर्माण किया। जो एक सफल फ़िल्म साबित हुई.


title: प्रकाश मेहरा

text: इंडिया मोशन पिक्चर्स डायरेक्टर्स एसोसिएशन ने 2006 में उन्होंने लाइफ टाइम्स अवार्ड से सम्मानित किया। 2008 में इसी संस्था ने उन्हें प्रोडूसर से रूप में लाइफ टाइम अवार्ड से सम्मानित किया।


title: प्रकाश मेहरा

text: प्रकाश मेहरा बॉलीवुड के प्रथम निर्देशकों में से थे जिन्होंने हॉलीवुड में भी हाथ आजमाया. लेकिन भारी बजट के कारण उनका प्रोजेक्ट सफल नहीं हो सका.


title: प्रकाश मेहरा

text: 17 मई 2009 को निमोनिया और दूसरी बीमारियों के कारण मुंबई में उनकी मृत्यु हो गई। उनके तीन पुत्र है। पुनीत, सुमित और अमित.


title: किज़िल कुम रेगिस्तान

text: किज़िल कुम या क़िज़िल क़ुम () मध्य एशिया में स्थित एक रेगिस्तान है। इसका क्षेत्रफल २,९८,००० वर्ग किमी (१,१५,००० वर्ग मील) है और यह दुनिया का ११वाँ सबसे बड़ा रेगिस्तान है। यह आमू दरिया और सिर दरिया के बीच के दोआब में स्थित है। इसका अधिकाँश हिस्सा कज़ाख़स्तान और उज़बेकिस्तान में आता है, हालांकि एक छोटा भाग तुर्कमेनिस्तान में भी पड़ता है। तुर्की भाषाओँ में 'किज़िल कुम' का मतलब 'लाल रेत' है और इस रेगिस्तान की रेतों में मिश्रित पदार्थ बहुत से स्थानों में इसे एक लालिमा देते हैं। इस से दक्षिण-पश्चिम में आमू दरिया के पार काराकुम रेगिस्तान पड़ता है जिसके नाम का अर्थ 'काली रेत' है।


title: किज़िल कुम रेगिस्तान

text: किज़िल कुम का अधिकतर इलाक़ा लगभग ३०० मीटर की ऊँचाई पर स्थित मैदानी क्षेत्र है हालांकि कुछ जगहों पर ऊँचाईयाँ और द्रोणियाँ हैं। अधिकतर जगहों पर रेतीले टीले हैं, जिन्हें स्थानीय भाषा में 'बरचान' या 'बरख़ान' कहते हैं। पश्चिमोत्तर में सख़्त मिट्टी की मोती परतें हैं जिन्हें 'ताकीर' कहते हैं और जो कुछ-कुछ नमक के मैदान जैसी हैं। किज़िल कुम में आबादी नदियों और नख़्लिस्तानों (ओएसिस) के किनारे मिलती है। गर्मियों में तापमान बहुत ऊँचा जा सकता है और आमू दरिया के किनारे की केरकी नामक बस्ती में जुलाई १९८३ में ५१.७ डिग्री सेंटीग्रेड का तापमान देखा गया था।


title: किज़िल कुम रेगिस्तान

text: किज़िल कुम में बहुत से खनिज हैं, जैसे कि सोना, युरेनियम, ताम्बा, अलूमिनियम, चांदी, प्राकृतिक गैस और पेट्रोल। यहाँ कि मुरुनताऊ सोने की खान मशहूर है जो १९७० के दशक में शुरू हुई थी। यहाँ का इलाक़ा बहुत विशाल और ख़ाली है और जगह-जगह पर झाड़ी और जंगली घासें हैं, इसलिए यहाँ के स्थानीय लोग मवेशी पालन में भी जुटे हुए हैं। नवोई, ज़रफ़शान शहर और उचकुदुक शहर उद्योग के मुख्य केंद्र हैं।


title: Y पीढ़ी (जनरेशन Y)

text: Y पीढ़ी जिसे सहस्राब्दी पीढ़ी (या मिलेनियल), जनरेशन नेक्स्ट (अगली पीढ़ी), नेट जनरेशन, इको बूमर भी कहा जाता है, X पीढ़ी के बाद के जनसांख्यिकीय समूह को वर्णित करती है। चूंकि इस बारे में कोई सटीक तिथियाँ उपलब्ध नहीं है कि सहस्राब्दी पीढ़ी कब शुरू होती है और कब ख़त्म होती है, अतः टिप्पणीकारों ने इसके लिए 1970 के दशक के मध्य से 2000 के दशक के प्रारंभ के बीच की जन्म तिथियों का प्रयोग किया है 1982-1995 के बीच जन्म दर में अत्यधिक वृद्धि तथा इनमे से अधिकांश लोगो के बेबी बूमर (baby boomers) पीढ़ी की संतान होने के कारण, इस पीढ़ी के सदस्यों को ईको बूमर (Echo Boomers) कहा जाता है। विकसित देशों ने छोटे परिवारों के प्रति 20वीं सदी के झुकाव को जारी रखा, और इसलिए "बेबी बूम ईको" की गूंज मूल बूम की तुलना में कहीं कम है।


title: Y पीढ़ी (जनरेशन Y)

text: पीढ़ी की विशेषताएँ सामाजिक और आर्थिक स्थितियों के आधार पर क्षेत्र के हिसाब से भिन्न-भिन्न हैं। हालाँकि आम तौर पर इसे संचार, मीडिया और डिजिटल प्रौद्योगिकी के बढ़ते प्रयोग और प्रचलन द्वारा पहचाना जाता है। दुनिया के अधिकांश हिस्सों में इसके विकास को राजनीति और अर्थशास्त्र के प्रति उदार दृष्टिकोण की वृद्धि द्वारा पहचाना गया था। इस माहौल के प्रभाव विवादित रहे हैं।


title: Y पीढ़ी (जनरेशन Y)

text: "वाई पीढ़ी" शब्द का प्रयोग सबसे पहले अगस्त 1993 के "एड एज" संपादकीय में आज के युवाओं को वर्णित करने के लिए किया गया था, जिसमें उस समय उन्हें एक्स पीढ़ी से अलग लोगों और इसके बाद 12 वर्ष के या छोटों (जिनका जन्म 1980 के बाद हुआ) के लिए, तथा साथ ही आगामी दस वर्षों के किशोरों को परिभाषित करने के लिए किया गया था। "जनरेशन Y" शब्द "जनरेशन X" के अनुक्रम को इंगित करता है। हालांकि, तब से, कंपनी ने पीढ़ी के शुरू होने की विभिन्न तिथियों का प्रयोग किया है।


title: Y पीढ़ी (जनरेशन Y)

text: लेखक विलियम स्ट्रास और नील हॉव ने अपनी पुस्तक "जनरेशन्स: द हिस्ट्री ऑफ़ अमेरिकाज़ फ्यूचर, 1584 टू 2069" (1991) में अमेरिकी पीढ़ियों को प्रभावशाली ढंग से परिभाषित किया है। इस विषय पर उनका पीढ़ी सिद्धांत अक्सर पुस्तकों तथा लेखों में उद्धृत किया जाता है। हॉव और स्ट्रॉस का कहना है कि वे "जनरेशन Y" शब्द के स्थान "मिलेनियल" का इसलिए प्रयोग करते हैं क्योंकि, जनरेशन X के साथ संबद्ध किये जाने से बचने के लिए, इस पीढ़ी के सदस्यों ने स्वयं यह शब्द गढ़ा है। लगभग एक दशक के बाद, उन्होनें अमेरिकी जनसांख्यिकी के इतिहास के अपने विशाल अध्ययन को आगे बढ़ाते हुए एक नई पुस्तक लिखी जो विशेषकर इस पीढ़ी को ध्यान में रखते हुए लिखी गयी थी और जिसका शीर्षक "मिलेनियल्स राइज़िंग: द नेक्स्ट जनरेशन" (2000) था। अपनी पुस्तकों "जनरेशन्स" (1991) और "मिलेनियल्स राइज़िंग: द नेक्स्ट जनरेशन" (2000) में विलियम स्ट्रॉस और नील हॉव इस पीढ़ी के शुरूआती वर्ष के रूप में 1982 तथा अंतिम वर्ष के रूप में 2001 का प्रयोग करते हैं। वे मानते हैं कि वर्ष 2000 के हाई स्कूल से आने वाले स्नातक, मीडिया द्वारा उन्हें दिए जाने वाले ध्यान और राजनीतिक रूप से प्रभावित करने वाले कारणों की वजह से अपने से पहले और बाद में जन्म लेने वालों से बिलकुल अलग हैं।


title: Y पीढ़ी (जनरेशन Y)

text: ऑस्ट्रेलिया में वाई पीढ़ी की तारीखों पर बहुत बहस चल रही है - अर्थात वाई पीढ़ी कब शुरू हुई और कब "ख़त्म" हुई। तथापि आमतौर पर यह माना जाता है कि यह सम्मिलित रूप से (स्कूलों में जल्दी दाखिले के लिए कट ऑफ अवधि को शामिल करने के लिए) 1992 और 1994 के बीच की तिथियों में पैदा होने वालों से संबंधित है। हालांकि यह बहस का मुद्दा है क्योंकि कुछ लोग Y पीढ़ी को 1994 में समाप्त मानते हैं और कुछ का मानना है कि, Y पीढ़ी 1995 में पैदा होने वाले सभी लोगों से संबंधित है।


title: Y पीढ़ी (जनरेशन Y)

text: कनाडा में, आमतौर पर Y पीढ़ी को सम्मिलित रूप से 1981 और 1999 के बीच पैदा होने वाले लोगों के रूप में देखा जाता है।


title: Y पीढ़ी (जनरेशन Y)

text: X पीढ़ी के सदस्यों की तरह, जो एमटीवी के आगमन से अत्यधिक प्रभावित रहे हैं, Y पीढ़ी के प्रारंभिक सदस्यों को भी कभी कभी एमटीवी पीढ़ी कहा जाता है। सन्दर्भ के आधार पर इस शब्द का प्रयोग 20वीं सदी के अंत के युवाओं के लिए भी किया जा सकता है।


title: Y पीढ़ी (जनरेशन Y)

text: एक लेखक, एलवुड कार्लसन, अमेरिकी पीढ़ी को 1983 और 2001 के बीच का मानते हैं, जिसे वह 1983 में पैदा होने वाले बच्चों की दर में उस वृद्धि के कारण "न्यू बूमर" कहते हैं, जो 11 सितम्बर 2001 के हमलों और उस समय की "लगातार आर्थिक कठिनाइयों" से उत्पन्न "राजनीतिक और सामजिक चुनौतियों" के बाद समाप्त हो गई।


title: Y पीढ़ी (जनरेशन Y)

text: संयुक्त राज्य अमेरिका में वास्तविक "इको बूम" 1982 में जीवित जन्म लेने वालों की संख्या में वृद्धि को दर्शाता है। यह नई "बेबी बूम" अवधि 1995 से शुरू हो कर तेरह सालों तक विस्तृत है। आज, वहां लगभग 80 मिलियन इको बूमर हैं।


title: Y पीढ़ी (जनरेशन Y)

text: अधिकांश Y पीढ़ी सांस्कृतिक रूप से उदार है जिसमे कई लोग एलजीबीटी (LGBT) समुदाय में, कई अन्य राजनीतिक रूप से उदार मुद्दों के साथ, समान लिंग में शादी का सम्मान करते हैं, किन्तु प्रभावशाली उदार विकास के बावज़ूद, विकसित देशों (जैसे अमेरिका, ब्रिटेन, जापान, ऑस्ट्रेलिया और इटली) में नए युवा क्लब और समूह बनाये गए हैं जो रूढ़िवादी दृष्टिकोण और धार्मिक मान्यताओं (अर्थात Y पीढ़ी के लोगों द्वारा गैर साम्प्रदायिक चर्चों की संख्या में तीव्र वृद्धि) के प्रचार और संरक्षण की जिम्मेवारी लेते हैं, उदाहरण के रूप में मुक्त बाज़ार सिद्धांत और सामाजिक जिम्मेदारी युक्त व्यवहार (अर्थात नशीली दवाओं के प्रयोग, कम उम्र में शराब पीने और शादी से पहले सेक्स पर संयम).


title: Y पीढ़ी (जनरेशन Y)

text: Y पीढ़ी के अधिकांश लोग बेबी बूमर की संतानें हैं जबकि इस पीढ़ी के युवा सदस्यों के माता पिता X पीढ़ी से संबंधित हैं।


title: Y पीढ़ी (जनरेशन Y)

text: 2006 में ऑस्ट्रेलिया में मोनाश यूनिवर्सिटी, द ऑस्ट्रेलियन कैथोलिक यूनिवर्सिटी और द क्रिश्चियन रिसर्च एसोसिएशन ने 1619 लोगों पर "द स्पिरिट ऑफ़ जनरेशन Y" (The Spirit of Generation Y) नामक अनुसंधान किया। परिणामों से पता लगा कि Y पीढ़ी के 48% लोग भगवान में आस्था रखते हैं, जबकि 20% नहीं रखते और 32% भगवान की मौजूदगी के बारे में अनिश्चित हैं। जिन लोगों का सर्वेक्षण किया गया उनमे से केवल 1272 की आयु 13-24 वर्ष थी, बाकी लोगों की आयु 25 से 59 के बीच थी।


title: Y पीढ़ी (जनरेशन Y)

text: 2005 में अमेरिका में 25-18 आयु वर्ग के 1385 लोगों पर एक अध्ययन किया गया और देखा गया कि अध्ययन में शामिल आधे से अधिक लोगों ने कहा कि वे नियमित रूप से भोजन से पहले प्रार्थना करते हैं। एक तिहाई ने कहा कि वे दोस्तों के साथ धर्म के बारे में बात करते हैं, पूजा स्थलों में शामिल होते हैं और हर हफ्ते धार्मिक सामग्री पढ़ते हैं। अध्ययन में शामिल 23% लोगों ने खुद को धार्मिक मान्यता से जुड़ा हुआ नहीं पाया। इसके विपरीत Y पीढ़ी के कुछ सदस्य धार्मिक अधिकारों के आलोचक हैं और ईसामसीह के संदेश को पूंजीवाद और मृत्युदंड जैसे मुद्दों के लिए लैंगिकवादी, समलैंगिक विरोधी, अज्ञातजन विरोधी और पाखंडयुक्त मानते हैं।


title: Y पीढ़ी (जनरेशन Y)

text: प्यू रिसर्च सेंटर द्वारा धर्म तथा Y पीढ़ी पर हाल ही में किये गए एक सर्वेक्षण से पता चला कि इस पीढ़ी के 64% अमेरिकी भगवान में विश्वास करते हैं।


title: Y पीढ़ी (जनरेशन Y)

text: प्यू रिसर्च से एक 2015 अध्ययन में यह 1990-1996 के बीच पैदा हुए अमेरिका में जनरेशन वाई, के युवा सदस्यों को कम धार्मिक थे कि कहा गया था।


title: Y पीढ़ी (जनरेशन Y)

text: सदस्यों में वयस्कता के दौरान कुछ संस्कारों में पहले की पीढ़ियों की तुलना में देरी के लिए कथित झुकाव के कारण इस पीढ़ी को भी कभी-कभी "बूमरैंग जनरेशन" या "पीटर पैन जनरेशन" कहा जाता है। ये नाम उन लोगों को भी दिया जाता था जो अपनी पिछली पीढ़ियों की तुलना में अपने माता पिता के साथ अधिक लंबे समय तक रहते थे।


title: Y पीढ़ी (जनरेशन Y)

text: इस प्रवृति में वृद्धि के झुकाव का प्राथमिक कारण आर्थिक रूप में परिभाषित किया जा सकता है। आर्थिक संकट, जिसमे सन 2000 का डॉट-कॉम झटका (dot-com bubble) और अमेरिका का आवासीय झटका (United States housing bubble) भी शामिल है, ने वर्तमान में ऐसा वित्तीय संकट खड़ा कर दिया है, जिसने इस पीढ़ी के लोगों के लिए उच्च बेरोज़गारी दर के कारण, बाज़ार-मूल्य के किराए या किसी भी किराए का भुगतान करना कठिन बना दिया है।


title: Y पीढ़ी (जनरेशन Y)

text: हालांकि, केवल अर्थशास्त्र ही एकमात्र कारण नहीं है। वयस्कता की स्पष्ट परिभाषा से जुड़े प्रश्न भी वयस्कता में देरी के कारणों की बहस पर प्रभाव डालते हैं। उदाहरण के लिए, ब्रिघम यंग यूनिवर्सिटी के प्रोफेसरों द्वारा किये गए एक अध्ययन में पाया गया कि सिर्फ संस्कार आधारित घटनाओं की बजाए कुछ व्यक्तिगत क्षमताओं और विशेषताओं के आधार पर कॉलेज के छात्र "वयस्क" शब्द को अधिक बेहतर ढंग से परिभाषित करते हैं। डॉ॰ लैरी नेल्सन, तीन विवाहितों में से एक परिवार और मानव विकास प्रोफेसरों ने अध्ययन के दौरान यह भी ध्यान दिया कि अपने माता पिता द्वारा की गई गलतियों के कारण सहस्राब्दी पीढ़ी के कुछ लोग बचपन से वयस्कता की ओर धीमी गति से बढ़ रहे हैं। "पहले की पीढ़ियों में आपकी शादी हो जाती थी और आप कैरियर शुरू कर लेते थे और यह बहुत शीघ्र ही हो जाता था। आजकल के युवा लोग यह समझते हैं कि अपने कैरियर से नाखुश लोगों के लिए यह दृष्टिकोण तलाक की ओर ले जाता है।.. अधिकांश लोग शादी करना चाहते हैं [...] वे पहली बार में ही इसे सही ढंग से करना चाहते हैं, यही बात उनके कैरियर के बारे में भी लागू होती है।


title: Y पीढ़ी (जनरेशन Y)

text: अन्य पीढ़ियों की तरह सहस्राब्दी पीढ़ी (या Y पीढ़ी) अपने समय की घटनाओं, नेतृत्व, विकास और रुझानों से प्रभावित हुई है। इंटरनेट के माध्यम से त्वरित संचार प्रौद्योगिकियों में वृद्धि संभव हो सकी है, जैसे ईमेल, लेखन और आईएम (IM) और यूट्यूब जैसी वेबसाइटों के माध्यम से प्रयुक्त होने वाले नए मीडिया और फेसबुक, माइस्पेस और ट्विटर जैसी सामजिक नेटवर्किंग साइटों ने प्रौद्योगिकी के माध्यम से संचार सुविधा को आसान बना कर सहस्राब्दी पीढ़ी की प्रतिष्ठा को कुछ हद तक सहकर्मी उन्मुख बना दिया है।


title: Y पीढ़ी (जनरेशन Y)

text: अभिव्यक्ति और स्वीकृति इस पीढ़ी के लिए अत्यधिक महत्त्वपूर्ण हैं। एक अरब लोगों की आबादी के साथ चीन में, अकेला और व्यक्तिपरक होना युवा चीनी संस्कृति का एक मुख्य हिस्सा बन गया है। इसके विपरीत, मुख्यतया अधिक अच्छी तरह से विकसित देशों में, Y पीढ़ी के सदस्यों के कई समूह एमएमओआरपीजी (MMORPGs) और आभासी दुनिया जैसे "वर्ल्ड ऑफ़ वारक्राफ्ट" और "सैकेंड लाइफ" जैसे ऑनलाइन खेलों में खुद को अधिक सुविधाजनक महसूस करते हैं। फ़्लैश मॉबिंग इंटरनेट मेमे और ऑनलाइन समुदायों ने Y पीढ़ी के सदस्यों की स्वीकृति को अधिक अर्थपूर्ण बनाया है, जबकि ऑनलाइन पेन पल्स ने सामाजिक डरपोक व्यक्तियों को भी अच्छी तरह से स्वीकृति दी है।


title: Y पीढ़ी (जनरेशन Y)

text: 2007 की अपनी पुस्तक में लेखक जुन्को और मास्त्रोदिकासा ने सहस्राब्दी पीढ़ी के लोगों के व्यक्तित्व पर शोध आधारित जानकारी, जो विशेष रूप से उच्च शिक्षा से संबंधित है, को शामिल कर के हॉव और स्ट्रॉस के काम को आगे बढ़ाया. उन्होनें कॉलेज छात्रों के एक बड़े समूह (7,705) पर शोध किया। उन्होंने पाया कि 1982-2003 के बीच पैदा हुए नेक्स्ट जनरेशन के छात्र, अपने माता पिता के लगातार संपर्क में थे और उन्होनें किसी भी पीढ़ी की तुलना में तकनीक का कहीं अधिक इस्तेमाल किया। अपने सर्वेक्षण में उन्होंने पाया कि इनमे से 97% छात्रों के पास एक कंप्यूटर, 94% के पास सेल फोन और और 56% के पास एक एमपी 3 प्लेयर था। उन्होंने यह भी पाया गया कि छात्रों ने अपने माता पिता के साथ विषयों की एक विस्तृत शृंखला के बारे में एक दिन में 1.5 बार तक एक औसत बातचीत की। जुन्को और मास्त्रोदिकासा के सर्वेक्षण से उजागर होने वाले अन्य निष्कर्षों से पता चला कि 76% छात्र इंस्टेंट मैसेजिंग का प्रयोग करते हैं, जिनमे से 92% इंस्टेंट मैसेजिंग के दौरान एकाधिक कार्य (multitasking) करते हैं, अपने अधिकांश समाचार जानने के लिए 40% टेलीविज़न का प्रयोग करते हैं, जिनमे से 15% "द डेली शो" देखते हैं और 5% "द कोलबर्ट रिपोर्ट" देखते हैं और सर्वेक्षण में शामिल 34% छात्र इंटरनेट का प्रयोग करते हैं।


title: Y पीढ़ी (जनरेशन Y)

text: जून 2009 में, नीलसन ने रिपोर्ट जारी की, "हाउ टीन्स यूज़ मीडिया (How Teens Use Media)" जिसमे इस पीढ़ी द्वारा प्रयुक्त किये जाने वाले मीडिया पर ताज़ा आंकड़ों के साथ चर्चा की गई थी। इस रिपोर्ट में, नीलसन ने सबसे कम उम्र की Y पीढ़ी से लेकर काम करने वाली उम्र तक की Y पीढ़ी और इसकी तुलना में X पीढ़ी और बेबी बूमर द्वारा प्रयुक्त किए जाने वाले मीडिया के उपयोग के बारे में की जाने वाली चर्चा को फिर से परिभाषित किया।


title: Y पीढ़ी (जनरेशन Y)

text: सहस्राब्दी पीढ़ी ऐसे समय में विकसित हुई है जिसमे इंटरनेट ने सम्पूर्ण पारंपरिक मीडिया में अत्यधिक परिवर्तन किए हैं। शॉन फैनिंग, जिसे कुछ लोगों द्वारा Y पीढ़ी का सदस्य माना जाता है, ने कॉलेज में पियर टू पियर फ़ाइल शेयरिंग सर्विस नेपस्टर (peer-to-peer file sharing service Napster) की स्थापना की। हालांकि आरआईएए (RIAA) ने मुकदमा जीत लिया और 2001 में सेवा बंद कर दी गई, इस प्रौद्योगिकी के क्षेत्र में अविष्कारों का अर्थ है कि किसी भी पिछली पीढ़ी की तुलना में सहस्राब्दी पीढ़ी की इच्छानुसार संगीत तक अधिक पहुंच है और इसने रिकॉर्डिंग उद्योग को व्यापार के नए तरीकों को ग्रहण करने के लिए मजबूर कर दिया है।


title: Y पीढ़ी (जनरेशन Y)

text: 1990 और 2000 के दशक में Y पीढ़ी में लोकप्रिय होने वाली साहित्य और पॉप संस्कृति में शामिल हैं- "गूज़बम्प्स" (चाइल्डहुड), द लॉर्ड ऑफ़ द रिंग्स फिल्म तिकड़ी, 1997 में द स्टार वार्स तिकड़ी का विशेष संस्करण जिसने Y पीढ़ी को बड़ी स्क्रीन पर स्टार वार का अनुभव कराया, जैसा उनके समकक्षों, X पीढ़ी ने 1977 में किया था और इसके अतिरिक्त कई प्रशंसक मिथक कहानियों से ले कर प्रसिद्ध फ्रेंचाइजी तक.


title: Y पीढ़ी (जनरेशन Y)

text: कुछ मायनों में, सहस्राब्दी पीढ़ी को संस्कृति के प्रति विरोध को अस्वीकृत करने वालों के रूप में देखा जाने लगा है जो 1960 के दशक में शुरू हुई तथा बाद में 1990 के दशक तक कायम रही। इसे स्ट्रॉस और हॉव की ""मिलेनियल्स राइजिंग: द नेक्स्ट जनरेशन" " नामक पुस्तक में दर्ज किया गया है, जो बेबी बूमर और X पीढ़ी के व्यवहार को अस्वीकार कर के सहस्राब्दी पीढ़ी को "नागरिक भावना के प्रति उन्मुख" मानती है। "वैनिटी फेयर" में पुरस्कार विजेता कर्ट एंडरसन अपनी पुस्तक "रिसेट: हाउ दिस क्राइसिस कैन रिस्टोर ऑवर वैल्यूज़ एंड रिन्यू अमेरिका" में लिखते हैं कि सहस्राब्दी पीढ़ी के कई लोगों ने 2008 के बराक ओबामा के चुनावों को अपना माना और वे इस पीढ़ी की सर्वसम्मति को 1960 और 1970 के दशक के अंत के संस्कृति विरोधी प्रदर्शनों की तुलना में, अधिक स्वस्थ तथा लाभदायक मानते हैं और यहां तक कहते हैं कि यदि "सहस्राब्दी पीढ़ी अपनी सामर्थ्य की भावना पर काबू रखे तो वे अगली महानतम पीढ़ी भी बन सकते हैं". हालांकि, 2008-2009 के वैश्विक वित्तीय संकट की वजह से, कम से कम एक पत्रकार ने Y पीढ़ी की संभावित कमाई के स्थाई रूप से खोने की आशंका व्यक्त की है।


title: Y पीढ़ी (जनरेशन Y)

text: 2000 के दशक के अंत में मंदी की वजह से सहस्राब्दी पीढ़ी का आर्थिक भविष्य और भी शोचनीय हो गया है। कई सरकारों ने सामाजिक अशांति के भय से, उदाहरण के लिए नाटकीय रूप से बढती बेरोज़गारी की वजह से 2008 में यूनान में दंगे हुए थे, प्रमुख युवा रोज़गार योजनाएं स्थापित की हैं। यूरोप में, युवा बेरोजगारी का स्तर बहुत अधिक है (स्पेन में 40%, बाल्टिक राज्यों में 35%, ब्रिटेन में 19.1% और अधिकांश देशों में 20% से अधिक). 2009 में प्रमुख टिप्पणीकारों ने बेरोजगारी की वजह से लंबी अवधि में पड़ने वाले सामाजिक और आर्थिक प्रभावों के बारे में चिंता व्यक्त की। 1948 में आंकड़ों को इकठ्ठा करने के बाद से ही अमेरिका में युवा बेरोज़गारी दर के रिकॉर्ड स्तर (जुलाई 2009 में 18.5%) तक पहुंचने के साथ, दुनिया के अन्य क्षेत्रों में भी बेरोजगारी का स्तर अधिक है। कनाडा में, जुलाई 2009 में उम्र 15 से 24 वर्ष के युवकों के बीच बेरोज़गारी की दर 15.9% थी जो पिछले 11 वर्षों में सर्वाधिक थी।


title: Y पीढ़ी (जनरेशन Y)

text: एशियाई देशों में विकसित होने वाली Y पीढ़ी (Y जनरेशन) की काम के प्रति प्राथमिकताएं और अपेक्षाएं अमेरिका और यूरोप में पैदा होने वाली पीढ़ी से अलग है। इसके लिए आम तौर पर विकास के दौरान अनुभव होने वाली विभिन्न सांस्कृतिक और आर्थिक स्थितियां उत्तरदायी हैं।


title: Y पीढ़ी (जनरेशन Y)

text: सहस्राब्दी पीढ़ी को कई बार "ट्रॉफी जनरेशन" या "ट्रॉफी किड्स" कहा जाता है, एक ऐसा शब्द जो प्रतिस्पर्धात्मक खेलों के प्रति प्रवृत्ति के साथ जीवन के कई अन्य पहलुओं को भी दर्शाता है, जिसमे ईनाम के लिए मात्र भागीदारी ही काफी है। ऐसा बताया जाता है कि कॉर्पोरेट वातावरण में भी यह एक मुद्दा है। कुछ नियोक्ता इस बात से चिंतित हैं कि सहस्राब्दी पीढ़ी की कार्यस्थल से अपेक्षाएं बहुत अधिक हैं। अध्ययन बताते हैं कि अपनी अत्यधिक अपेक्षाओं के चलते Y पीढ़ी, X पीढ़ी की तुलना में बार बार नौकरियां बदलेगी. इस मानसिकता को बेहतर ढंग से समझने के लिए, कई बड़ी कम्पनियां इस परेशानी का अध्ययन कर रही हैं और ऐसे नए कार्यक्रम बना रही हैं जो सहस्राब्दी पीढ़ी को समझने में पुराने कर्मचारियों की मदद करने के साथ-साथ सहस्राब्दी पीढ़ी के लोगों के लिए भी अधिक सुविधाजनक हो। उदाहरण के लिए, गोल्डमैन साक्स ऐसे प्रशिक्षण कार्यक्रमों का आयोजन करती है जिनमे अभिनेताओं द्वारा उस सहस्राब्दी पीढ़ी की भूमिका निभाई जाती है जो जवाबदेही, जिम्मेवारी और निर्णयों में भागीदारी के प्रति अधिक मुखर है। प्रदर्शन के बाद, कर्मचारी नाटक में देखे गए पीढ़ीगत मतभेदों पर चर्चा और बहस करते हैं।


title: एचटीटीपीएस

text: हाइपरटेक्स्ट ट्रांसफर प्रोटोकॉल सिक्योर (HTTPS), हाइपरटेक्स्ट ट्रांसफर प्रोटोकॉल (HTTP) का विस्तरित संस्करण है। इसे कंप्यूटर नेटवर्क पर सुरक्षित संचार के लिए काम में लिया जाता है और इंटरनेट पर बहुत बड़ी संख्या में काम में लिया जाता है।यह एन्क्रिप्टेड वर्जन है, जो वर्ल्ड वाइड वेब पर डेटा ट्रांसफर करने के लिए इस्तेमाल किया जाने वाला मुख्य प्रोटोकॉल है।


title: सिएरा लियोन

text: सिएरा लियोन, अधिकारक तौर पर सिएरा लियोन का गणराज्य, पश्चिमी अफ़्रीका का एक देश है जिस की सरहदों के उत्तर-पूर्व में गिनी, दक्षिण-पूर्व में लाईबेरिया और दक्षिण-पश्चिम में अंध महासागर हैं। इसकी जलवायु गर्मि-खंडीय है और वातावरण बहु-भांति है जिस में सावना (सूखे पेड़ और घास का मैदान) से ले कर ऊषण-कटिबंधीय क्षेत्र के घने जंगल शामिल हैं। इसका कुल क्षेत्रफ़ल ७१,७४० वर्ग कि॰मी॰ है और चार भौगोलिक क्षेत्रों में बांटा गया है: उत्तरी सूबा, पूर्वी सूबा, दक्षिणी सूबा और पश्चिमी क्षेत्र जो आगे से १४ ज़िलों में बाँटे गए हैं। इन ज़िलों की अपनी सीधे तौर पर चुनी हुई स्थानीय सरकार है जिसको ज़िला कौंसिल कहा जाता है और जिसका प्रमुख कौंसिल का सदर होता है।


title: सावित्री बाई फुले

text: सावित्री बाई फुले उत्तर प्रदेश से भारतीय राजनीतिज्ञा हैं। वो १६वीं लोकसभा में बहराइच लोक सभा निर्वाचन क्षेत्र से भारतीय जनता पार्टी की सांसद हैं।इस समय वह भारतीय जनता पार्टी को छोड़कर अपनी पार्टी, कांशीराम बहुजन समाज पार्टी के नाम से बना कर उत्तर प्रदेश की राजनीति में कमर कस चुकी है ।।


title: दीर्घकालिक थकान संलक्षण

text: दीर्घकालिक थकान संलक्षण (क्रॉनिक फटीग सिंड्रोम) (सीएफएस) कई प्रकार से कमजोरी पैदा करने वाले विकार या विकारों को दिया जाने वाला सबसे आम नाम है, जिन्हें सामान्यतः परिश्रम से असंबंधित और निरंतर बनी रहने वाली थकान के रूप में परिभाषित किया जाता है; ऐसी थकान में विश्राम द्वारा अधिक कमी नहीं होती है एवं कम से कम छः महीने की अवधि तक अन्य विशेष रोग लक्षण भी मौजूद रहते हैं। इस विकार को पोस्ट वायरल फटीग सिंड्रोम (पीवीएफएस, जब फ्लू जैसी बीमारी के बाद यह स्थिति उत्पन्न होती है), मायाल्जिक एन्सिफेलोमाइलाइटिस (एमई) या कई अन्य नामों द्वारा भी संदर्भित किया जा सकता है। सीएफएस में रोग प्रक्रिया विभिन्न किस्म की तंत्रिका संबंधी, रोगप्रतिरक्षा संबंधी एवं अंत:स्रावी प्रणाली की असामान्यताओं को प्रदर्शित करती है। हालांकि इसे विश्व स्वास्थ्य संगठन द्वारा "तंत्रिका तंत्र के रोग" रूप में वर्गीकृत किया गया है, सीएफएस रोग के कारणों का इतिहास (कारण या उत्पत्ति) अभी ज्ञात नहीं है एवं कोई निदानकारी प्रयोगशाला परीक्षण या शारीरिक संकेतक भी ज्ञात नहीं है।


title: दीर्घकालिक थकान संलक्षण

text: थकान कई बीमारियों का आम लक्षण है, लेकिन सीएफएस एक बहु-प्रणालिक रोग है एवं तुलनात्मक रूप से अपेक्षाकृत दुर्लभ है। सीएफएस के रोग लक्षणों में परिश्रम संबंधी रुग्णता; ताजगी रहित निद्रा; मांसपेशी और जोड़ों में व्यापक दर्द; संज्ञानात्मक कठिनाइयां, क्रॉनिक (चिरकालिक), अक्सर तीव्र, मानसिक और शारीरिक थकावट; एवं पहले स्वस्थ तथा क्रियाशील रहने वाले व्यक्ति में अन्य लाक्षणिक रोगलक्षण. सीएफएस रोगी मांशपेशी की कमजोरी, अतिसंवेदनशीलता, ऊर्धवस्थस्थितिज असहिष्णुता, पाचन संबंधी गड़बड़ी, उदासी, कमजोर प्रतिरक्षा प्रतिक्रिया और हृदय तथा सांस संबंधी समस्या सहित अतिरिक्त रोग लक्षणों की सूचना दे सकते हैं। यह स्पष्ट नहीं है कि ये रोग लक्षण सह-रूग्ण स्थितियों को व्यक्त करते हैं या वे सीएफएस के मूलभूत रोग कारणों के द्वारा उत्पन्न होते हैं। सभी नैदानिक मानदंडों के अनुसार, लक्षण अन्य चिकित्सा स्थितियों द्वारा उत्पन्न नहीं होने चाहिए।


title: दीर्घकालिक थकान संलक्षण

text: अध्ययनों ने सीएफएस की व्यापकता के संबंध में संख्याओं की सूचना दी है जिनमें काफी भिन्नता है - प्रत्येक 100,000 वयस्कों में 7 से 3,000 तक मामले होते हैं - लेकिन राष्ट्रीय स्वास्थ्य संगठनों के अनुमान के अनुसार अमेरिका में लगभग 10 लाख एवं ब्रिटेन में लगभग ढाई लाख लोग सीएफएस से ग्रस्त हैं। अज्ञात कारणों से सीएफएस अधिकतर 40 एवं 50 की आयु-वर्ग के लोगों तथा पुरुषों की अपेक्षा महिलाओं में अधिक पाया जाता है, और बच्चों तथा किशोरों में इसकी संख्या काफी कम है। सीएफएस में जीवन की गुणवत्ता "विशेष रूप से और काफी अनोखे ढंग से बाधित" होती है। एक पूर्वानुमान अध्ययन की गणना के अनुसार, अनुपचारित रोगी के पूर्ण स्वास्थ्य लाभ की दर 5% होती है और पूर्ण-रुग्ण स्थिति की तुलना में सुधार दर लगभग 40% होती है।


title: दीर्घकालिक थकान संलक्षण

text: सीएफएस द्वारा स्वास्थ्य, खुशहाली एवं उत्पादकता पर डाले जाने वाले वास्तविक खतरे के संबंध में सहमति है, लेकिन विभिन्न चिकित्सकों के समूहों, शोधकर्ताओं एवं रोगियों के समर्थक विभिन्न नामपद्धति, नैदानिक मानदंड, रोग के कारण संबंधी परिकल्पनाओं एवं उपचारों को बढ़ावा देते हैं, जिसके परिणामस्वरूप विकारों के कई पहलुओं के संबंध में विवाद उत्पन्न होता है। सीएफएस नाम अपने आप में ही विवादास्पद है क्योंकि कई रोगी एवं समर्थक समूह और साथ ही साथ कुछ विशेषज्ञ, नाम में बदलाव चाहते हैं क्योंकि उनका मानना है कि यह बीमारी की गंभीरता को पूरी तरीके से इंगित नहीं करता है।


title: दीर्घकालिक थकान संलक्षण

text: विभिन्न परिभाषाओं का उपयोग अध्ययनों के लिए चुने गए रोगियों के प्रकारों को प्रभावित कर सकता है एवं रोगियों के उपप्रकारों या रोग के मौजूद होने के संबंध में सलाह देने के लिए शोध किया जाता है। नैदानिक अभ्यास दिशानिर्देश - जिनका उद्देश्य निदान, प्रबंधन और उपचार सुधार होता है - आम तौर पर मामले के वर्णन पर आधारित होते हैं। इसका एक उदाहरण है इंग्लैण्ड एवं वेल्स में राष्ट्रीय स्वास्थ्य सेवा के लिए सीएफएस/एमई मार्गदर्शन, जिसे 2007 में राष्ट्रीय स्वास्थ्य एवं नैदानिक उत्कृष्टता संस्थान (एनआईसीई) द्वारा प्रस्तुत किया गया।


title: दीर्घकालिक थकान संलक्षण

text: दीर्घकालिक थकान संलक्षण (सीएफएस) सबसे अधिक आम रूप से इस्तेमाल किया जाने वाला नाम है लेकिन नाम की व्यापक स्वीकृति का अभाव है। बीमारी के संबंध में विभिन्न प्राधिकारी सीएफएस को केंद्रीय तंत्रिका तंत्र, चयापचय संबंधी, संक्रामक या उत्तर संक्रामक, हृदय तथा रक्त वाहिका संबंधी, प्रतिरक्षा प्रणाली या मनोरोग विकार के रूप में देखते हैं और यह कि विभिन्न रोग लक्षणों के प्रोफाइलों को कई विभिन्न विकारों के द्वारा उत्पन्न किया जा सकता है।


title: दीर्घकालिक थकान संलक्षण

text: समय के साथ और विभिन्न देशों में कई नाम इन अवस्थाओं के साथ जुड़े रहे हैं। सीएफएस के अतिरिक्त, प्रयोग किये जाने वाले कुछ अन्य नामों में अकुरेयरी रोग, सुसाध्य पेशी दर्द संबंधी मस्तिष्क एवं सुषुम्ना का प्रदाह (बिनाइन मायल्जिक इंसेफैलोमाईलिटिस), चिरकालिक थकान प्रतिरक्षा संबंधी असामान्य क्रिया संलक्षण (क्रॉनिक फटीग इम्यून डिसफंक्शन सिंड्रोम), चिरकालिक संक्रामक एकाकेंद्रक-श्वेतकोशिकता (क्रॉनिक इन्फेक्शस मोनो न्युक्लियोसिस), जानपदिक पेशी दर्द संबंधी मस्तिष्क एवं सुषुम्ना का प्रदाह (एपिडेमिक मायल्जिक इंसेफैलोमाईलिटिस), जानपदिक तंत्रिका संबंधी पेशी दुर्बलता (एपिडेमिक न्यूरो मायस्थेनिया), आइसलैंड रोग, पेशी दर्द संबंधी मस्तिष्कशोथ (मायल्जिक इंसेफैलिटिस), पेशी दर्द संबंधी मस्तिष्क रोग (मायल्जिक इंसेफैलोपैथी), उत्तर-विषाणुज थकान संलक्षण (पोस्ट-वायरल फटीग सिंड्रोम), सन्धिरेखा केन्द्रक मस्तिष्क रोग (रेफी न्युक्लियस इंसेफैलोपथी), रॉयल फ्री डिजीज, टपनुई फ़्लू एवं युप्पी फ़्लू (जिन्हें स्थिति बिगाड़ने वाला माना जाता है) शामिल हैं। कई रोगी "मायल्जिक इंसेफैलोमाईलिटिस" जैसे अलग नामों को पसंद करते हैं, क्योंकि उनका मानना है कि "दीर्घकालिक थकान संलक्षण" स्थिति को महत्वहीन बना देता है, इसे एक गंभीर स्वास्थ्य समस्या के रूप में देखे जाने से रोकता है एवं शोध को प्रोत्साहित नहीं करता है।


title: दीर्घकालिक थकान संलक्षण

text: 2001 की एक समीक्षा ने एचीसन द्वारा 1959 में लिखे गए एक लेख में मायल्जिक इंसेफैलोमाईलिटिस के रोग लक्षणों का यह कहते हुए सन्दर्भ दिया कि एमई सीएफएस से अलग संलक्षण हो सकता है, लेकिन रचनाओं में दोनों शब्दों को आम तौर पर पर्यायवाची के रूप में देखा जाता है। 1999 की एक समीक्षा ने समझाया कि 1996 में डॉक्टरों, मनोचिकित्सकों और चिकित्सकों ने मायल्जिक इंसेफैलोमाईलिटिस या एमई के स्थान पर किंगडम में व्यापक उपयोग में रहने वाले दीर्घकालिक थकान संलक्षण का उपयोग करने का समर्थन किया, "क्योंकि अब तक मांशपेशियों एवं केन्द्रीय तंत्रिका तंत्र में कोई मान्य निदान नहीं है जैसा कि एमई शब्द से सूचित होता है।" 1996 की रिपोर्ट को कुछ स्वीकृति मिली, लेकिन इसकी इस कारण से कुछ कटु आलोचना भी की गई कि मरीजों के विचारों को शामिल नहीं किया गया था। 2002 में, एक "लैंसेट" व्याख्या ने पाया कि "सीएफएस/एमई के संबंध में कार्य समूह"<ref name="group cfs/me 2002 "></ref> की एक हाल की रिपोर्ट द्वारा समझौता नाम सीएफएस/एमई का यह कहते हुए इस्तेमाल किया है, "यह बात कि सभी के द्वारा स्वीकार करने योग्य नाम के प्रति आम सहमति की निरंतर कमी को स्वीकार करते हुए बीमारी के लिए दोनों नामों का इस्तेमाल किया जाना विभिन्न दृष्टिकोणों के प्रति सम्मान का प्रतीक है।"


title: दीर्घकालिक थकान संलक्षण

text: सीएफएस के अधिकांश मामले अचानक शुरू होते हैं, जिसके साथ आमतौर पर "फ्लू जैसी बीमारी" भी होती है जबकि अधिकांश मामले गंभीर प्रतिकूल तनाव के कई महीनों के भीतर ही शुरू होते हैं। एक ऑस्ट्रेलियाई अध्ययन ने पाया कि विषाणु संबंधी एवं गैर-विषाणु संबंधी रोगाणुओं द्वारा संक्रमण के बाद व्यक्तियों के एक उप-समूह ने सीएफएस के मापदंडों को पूरा किया, जिससे शोधकर्ताओं ने यह निष्कर्ष निकाला कि "संक्रमण के बाद का थकान संलक्षण सीएफएस के एक रोग विषयक शरीरक्रियात्मक मार्ग की जांच करने के लिए एक वैध रोग मॉडल है". हालांकि, वर्तमान में इसकी व्यापकता एवं सीएफएस के विकास में संक्रमण एवं तनाव की सटीक भूमिकाओं के बारे में जानकारी मौजूद नहीं है।


title: दीर्घकालिक थकान संलक्षण

text: शोध तथा नैदानिक प्रयोजनों के लिए सीएफएस के सबसे अधिक इस्तेमाल किये जाने वाले नैदानिक मानदंड और परिभाषा को संयुक्त राज्य अमेरिका के रोग नियंत्रण एवं निरोधक केंद्र (सीडीसी) द्वारा प्रकाशित किया गया था। सीएफएस की सीडीसी परिभाषा के लिए निम्नांकित दो मानदंडों को पूरा करने की आवश्यकता होती है:


title: दीर्घकालिक थकान संलक्षण

text: सीडीसी की सिफारिश है कि जिन लोगों में सीएफएस के आसार वाले लक्षण दिखाई देते हैं उन्हें कई उपचार योग्य बीमारियों की संभावन को समाप्त करने के लिए किसी चिकित्सक से संपर्क करना चाहिए: "नींद की बीमारियां, अवसाद, शराब/मादक द्रव्यों का सेवन, मधुमेह, हाइपोथायरायडिज्म, मोनोन्युक्लिओसिस (मोनो), लुपस, मल्टिपल स्क्लेरोसिस (एमएस), क्रॉनिक हेपेटाइटिस और विभिन्न प्रकार की असाध्यता." दवाएं भी सीएफएस के लक्षणों की तरह दिखाई देने वाले दुष्प्रभावों (साइड इफ्फेक्ट्स) का कारण बनती हैं।


title: दीर्घकालिक थकान संलक्षण

text: मरीज शारीरिक गतिविधि के स्तर में गंभीर कमी की शिकायत करते हैं और अन्य थकान संबंधी चिकित्सकीय परिस्थितियों जैसे कि अंतिम-चरण का एड्स, लुपस, रयुमेटोइड ऑर्थ्राइटिस (गठिया), क्रॉनिक ऑब्सट्रक्टिव पल्मोनरी डिजीज (सीओपीडी) और कीमोथिरेपी के प्रभावों की तुलना में बतायी गयी दुर्बलता के साथ गतिविधि की जटिलता में कमी देखी गयी है। सीएफएस प्रमुख चिकित्सकीय स्थितियों जैसे कि मल्टिपल स्क्लेरोसिस, कंजेस्टिव हार्ट फैल्योर या टाइप II डायबिटीज मेलिटस की तुलना में व्यक्ति की कार्यात्मक स्थिति और बेहतर स्वास्थ्य को कहीं अधिक प्रभावित करती है। लक्षणों की गंभीरता और अक्षमता दोनों लिंगों में एक सामान होती है जिसमें बहुत तेज अक्षमताकारी चिरकालिक दर्द होता है लेकिन सीएफएस के मामले में एक सामान्य निदान के बावजूद व्यक्तियों की कार्यात्मक क्षमता में काफी भिन्नता होती है। हालांकि कुछ लोग अपेक्षाकृत सामान्य जीवन जीते हैं, अन्य पूरी तरह से बिस्तर पर लेटे रहने और अपनी देखभाल कर पाने में असमर्थ होते हैं। रोजगार की दरों में भिन्नता होती है जहां आधे से अधिक कार्य करने में असमर्थ होते हैं और तकरीबन दो तिहाई अपनी बीमारी के कारण अपने कार्य के मामले में सीमित हो जाते हैं। आधे से अधिक अक्षमता लाभ या अस्थायी बीमारी की छुट्टी में होते थे और पांचवें हिस्से से भी कम लोगों ने पूरे समय तक काम किया था।


title: दीर्घकालिक थकान संलक्षण

text: 2010 के एक मेटा-एनालिसिस ने संज्ञानात्मक लक्षणों का कारण मुख्य रूप से ध्यान, स्मृति और प्रतिक्रिया समय में कमी को बताया। ये कमियां 0.5 से 1.0 के मानक विचलन के दायरे में थीं और इनसे दैनिक गतिविधियों के प्रभावित होने की संभावना बतायी गयी। सरल और जटिल जानकारी की प्रक्रमण गति और लंबी अवधि तक कार्यात्मक स्मृति को अनिवार्य बनाने वाले कार्य थोड़े से लेकर बड़े पैमाने तक प्रभावित हुए थे। ये कमियां आम तौर पर मरीजों द्वारा बतायी गयी कमियों की तरह थीं। अवधारणात्मक क्षमताओं, मोटर स्पीड, भाषा, तर्क और बुद्धि में बहुत अधिक बदलाव होता दिखाई नहीं दिया था।


title: दीर्घकालिक थकान संलक्षण

text: दीर्घकालिक थकान संलक्षण की प्रणालियां और रोगजनन (पैथोजेनेसिस) अज्ञात हैं। शोध अध्ययनों में बीमारी की संभावित जैव-चिकित्सकीय और संक्रामक विशेषताओं के बारे में जांच किया और अनुमान लगाया गया है जिसमें ऑक्सिडेटिव तनाव, आनुवंशिक प्रवृत्ति, वायरसों और रोगजनक बैक्टीरिया का संक्रमण, हाइपोथैलेमिक-पिट्यूटरी-एड्रिनल एक्सिस की असामान्यताएं, रोग-प्रतिरक्षा में गड़बड़ी के साथ-साथ मनोवैज्ञानिक और मनो-सामाजिक कारक शामिल हैं। हालांकि यह स्पष्ट नहीं है कि कौन सा कारक सीएफएस का एक कारण या परिणाम है, फिर भी कई मॉडल प्रस्तावित हैं।


title: दीर्घकालिक थकान संलक्षण

text: संयुक्त राज्य अमेरिका में 2009 के एक अध्ययन में जेनोट्रोपिक म्यूरीन ल्यूकेमिया वायरस से संबंधित वायरस (एक्सएमआरवी) और दीर्घकालिक थकान संलक्षण के बीच एक संबंध बताया गया। हालांकि ब्रिटेन, अमेरिका, जर्मनी, नीदरलैंड और चीन में किये गए छः अनुवर्ती अध्ययनों में इस संबंध का पता नहीं चला था। अगस्त 2010 में पीएनएएस में किये गए एक अध्ययन में बताया गया कि एफडीए/एनआईएच के शोधकर्ताओं को 87% मरीजों और 7% रक्त दाता नियंत्रणों में पोलीट्रोपिक एमएलवी और एक्सएमआरवी के समान म्यूरीन ल्यूकेमिया वाइरस (एमएलवी)-जैसा रेट्रोवाइरस गैग जीन अनुक्रम मिला था। हालांकि अध्ययन में एक्सएमआरवी नहीं मिला था, लेखकों ने यह निष्कर्ष दिया कि उनके निष्कर्ष दीर्घकालिक थकान संलक्षण के साथ एमएलवी-जैसे वायरसों के एक संबंध का "स्पष्ट रूप से समर्थन" करते हैं और यह ध्यान दिलाया कि अभी तक किये गए किसी भी अनुवर्ती अध्ययन में एक्सएमआरवी का पता लगाने के लिए मूल रूप से अपनाए गए सभी तरीकों को दोहराने का प्रयास नहीं किया गया था। दिसम्बर 2010 में प्रकाशित चार अलग-अलग अध्ययनों में बताया गया कि चूहे के डीएनए से प्राप्त प्रयोगशाला संदूषण सकारात्मक पीसीआर परिणामों को स्पष्ट कर सकते हैं।


title: दीर्घकालिक थकान संलक्षण

text: सीएफएस के रोग-निदान के लिए विशेष प्रयोगशाला संबंधी असामान्यताएं उपलब्ध नहीं है इसलिए लक्षणों के अन्य संभावित कारणों को झुठलाने के लिए परीक्षण का इस्तेमाल किया गया। जब लक्षण कुछ अन्य परिस्थितियों को जिम्मेदार बताते हैं, सीएफएस के निदान को बाहर रख दिया जाता है।


title: दीर्घकालिक थकान संलक्षण

text: कई मरीज उपचार के बावजूद सीएफएस से पूरी तरह उबर नहीं पाते हैं और कोई सार्वभौमिक रूप से प्रभावी उपचारात्मक विकल्प भी मौजूद नहीं है। आहार, भौतिक चिकित्सा (फीजियोथिरेपी), आहार अनुपूरक, अवसादरोधी, दर्द निवारक, पेसिंग और पूरक एवं वैकल्पिक चिकित्सा को सीएफएस के नियंत्रण के तरीकों के रूप में बताया गया है। संज्ञानात्मक व्यवहार थेरेपी (सीबीटी और वर्गीकृत व्यायाम चिकित्सा (जीईटी) के जरिये कई यादृच्छिक रूप से नियंत्रित परीक्षणों में अनेकों रोगियों के लिए कुछ हद तक प्रभाव देखा गया है। चूंकि कई सीबीटी और जीईटी अध्ययनों में मरीज को क्लिनिक जाने की जरूरत पड़ी थी, गंभीर रूप से प्रभावित लोगों को संभवतः छोड़ दिया गया होगा।


title: दीर्घकालिक थकान संलक्षण

text: दो बड़े रोगी सर्वेक्षणों ने संकेत दिया था कि पेसिंग सबसे उपयोगी हस्तक्षेप है या इसे 96% प्रतिभागियों द्वारा उपयोगी माना गया।


title: दीर्घकालिक थकान संलक्षण

text: मनोवैज्ञानिक चिकित्सा के एक स्वरूप, संज्ञानात्मक व्यवहार चिकित्सा (सीबीटी) का इस्तेमाल अक्सर लंबे समय से बीमार मरीजों के इलाज के लिए किया जाता है, यह सीएफएस के लिए एक मामूली तौर पर प्रभावी उपचार है जो "कुछ सीएफएस रोगियों के इलाज में उपयोगी हो सकता है।" चूंकि सीएफएस के कारण अज्ञात हैं, सीबीटी रोगियों को उनके व्यक्तिगत लक्षणों और धारणाओं को समझाने में मदद करता है और दैनिक कार्यक्षमता में सुधार की रणनीतियां विकसित करता है।


title: दीर्घकालिक थकान संलक्षण

text: 1043 प्रतिभागियों में से 15 यादृच्छिक, नियंत्रित संज्ञानात्मक व्यवहार चिकित्सा परीक्षणों के एक "कोचरेन रिव्यू" मेटा-एनालिसिस ने यह निष्कर्ष निकाला कि सीबीटी थकान के लक्षण को कम करने के लिए एक प्रभावी उपचार था। चार समीक्षित अध्ययनों ने यह दिखाया कि "सामान्य देखभाल" के साथ इलाज किये गए 26% प्रतिभागियों की तुलना में 40% में सीबीटी का नतीजा नैदानिक प्रतिक्रिया के रूप में आया था। इसी तरह, तीन अध्ययनों में सीबीटी ने अन्य प्रकार की मनोवैज्ञानिक चिकित्सा की तुलना में बेहतर काम किया (48% बनाम 27%)। प्रभाव चिकित्सा की एक अवधि के पूरे होने के बाद कम हो सकते हैं; समीक्षक लिखते हैं कि "अनुवर्ती अध्ययनों का प्रामाणिक आधार एक छोटे समूह के अध्ययनों तक सीमित है जिसके नतीजे असंगत है" और आगे के अध्ययनों को प्रोत्साहित करते हैं। क्रॉनिक थकान और दीर्घकालिक थकान संलक्षण के 5 सीबीटी यादृच्छिक नियंत्रित परीक्षणों के 2007 के एक मेटा एनालिसिस ने बताया कि 33-73% रोगियों में इस हद तक सुधार हुआ था कि वे अब चिकित्सकीय रूप से थकान के रोगी नहीं रह गए थे। परीक्षणों के एक 2010 के मेटा-एनालिसिस में जहां सीबीटी के पहले और बाद में शारीरिक गतिविधि को मापा गया था, यह देखा गया कि हालांकि सीबीटी ने थकान को प्रभावी ढंग से कम किया था, गतिविधि के स्तर सीबीटी से प्रभावित नहीं हुए थे और शारीरिक गतिविधि में बदलाव थकान में बदलाव से संबंधित नहीं थे। उन्होंने यह निष्कर्ष दिया कि थकान पर सीबीटी का असर शारीरिक गतिविधि में बदलाव के हस्तक्षेप द्वारा नहीं हुआ है।


title: दीर्घकालिक थकान संलक्षण

text: रोगियों के संगठनों द्वारा सीबीटी की आलोचना की गई है क्योंकि उनके कुछ सदस्यों द्वारा नकारात्मक रिपोर्ट दी गयी थी जिसमें यह संकेत दिया गया था कि सीबीटी कभी-कभी लोगों को बदतर स्थिति में ला सकता है, जो कई रोगी सर्वेक्षणों का एक आम नतीजा था।


title: दीर्घकालिक थकान संलक्षण

text: श्रेणीबद्ध व्यायाम चिकित्सा (ग्रेडेड एक्सरसाइज थिरेपी) (जीईटी) एक प्रकार की शारीरिक चिकित्सा है। 2004 में प्रकाशित पाँच यादृच्छिक परीक्षणों के एक मेटा-एनालिसिस ने पाया कि जिन रोगियों ने व्यायाम चिकित्सा प्राप्त की थी वे नियंत्रण प्रतिभागियों की तुलना में 12 हफ़्तों के बाद कम थकान ग्रस्त थे और लेखकों ने सावधानीपूर्वक यह निष्कर्ष दिया कि एक उपचार के रूप में जीईटी एक उम्मीद जगाता है। 2006 में प्रकाशित एक व्यवस्थित समीक्षा में इस टिप्पणि के साथ वही पांच आरसीटी शामिल थे कि "जीईटी के अध्ययनों में किसी भी गंभीर रूप से प्रभावित रोगी को शामिल नहीं किया गया था". रोगी संगठनों की ओर से किये गए सर्वेक्षणों ने आम तौर पर प्रतिकूल प्रभावों की जानकारी दी।


title: दीर्घकालिक थकान संलक्षण

text: जीईटी के हानिकारक प्रभावों से बचने के लिए, व्यक्तिगत क्षमताओं और लक्षणों की बदलती प्रकृति के मामले में कार्यक्रम का संचालन करते हुए लक्षणों के बिगड़ने से बचाने के क्रम में सावधानी बरती जानी चाहिए।


title: दीर्घकालिक थकान संलक्षण

text: पेसिंग एक ऊर्जा प्रबंधन रणनीति है जो रोगी के लक्षण की गंभीरता में उतार-चढ़ाव और व्यायाम से उबरने में देरी को स्वीकार करते हुए व्यवहार में परिवर्तन को प्रोत्साहित करती है। रोगियों को प्रबंधनीय दैनिक गतिविधि/व्यायाम के लक्ष्य निर्धारित करने और


title: दीर्घकालिक थकान संलक्षण

text: लक्षणों को अधिक गंभीर बनाने वाले अधिक परिश्रम से बचने के लिए संतुलित गतिविधि और आराम की सलाह दी जाती है। उन लोगों के लिए जो अपनी व्यक्तिगत सीमाओं के भीतर कार्य करने में सक्षम हैं उन्हें स्थापित ऊर्जा प्रबंधन तकनीकों को बनाए रखते हुए गतिविधि और व्यायाम के स्तर में धीरे-धीरे वृद्धि करने के लिए प्रोत्साहित किया जाता है। लक्ष्य व्यक्ति की नियमित कार्यात्मकता के स्तर को धीरे-धीरे बढ़ाना है। एक छोटे से यादृच्छिक नियंत्रित परीक्षण ने यह निष्कर्ष दिया कि आराम/लचीलेपन की चिकित्सा की तुलना में पेसिंग ने सांख्यिकीय रूप से बेहतर परिणाम दिया था। 828 नार्वेजियन मरीजों के एक 2009 के सर्वेक्षण में पाया गया कि पेसिंग को 96% प्रतिभागियों द्वारा उपयोगी तरीके के रूप में मूल्यांकित किया गया था।


title: दीर्घकालिक थकान संलक्षण

text: सीएफएस के अन्य उपचार भी प्रस्तावित किये गए हैं लेकिन उनकी प्रभावशीलता की पुष्टि नहीं हुई है। लक्षणों को कम करने में प्रभावी मानी जाने वाली दवाओं में अवसादरोधी और रोग प्रतिरक्षा नियंत्रक (इम्यूनोमोड्युलेटरी) एजेंट शामिल हैं। अवसादरोधियों के प्रमाण मिले-जुले हैं और उनका इस्तेमाल विवादास्पद बना हुआ है। कई सीएफएस रोगी दवाओं, विशेष रूप से शामक के प्रति संवेदनशील होते हैं और कुछ रोगी रासायन और खाद्य संवेदनशीलता की शिकायत करते हैं। सीएफएस रोगी प्रायोगिक औषधियों, विशेष रूप से मनोवैज्ञानिक-मनोविकारी हस्तक्षेपों के प्रति, संभवतः रोगी की उम्मीदों के कारण के प्रति निम्न प्रतिक्रिया देते हैं।


title: दीर्घकालिक थकान संलक्षण

text: 14 अध्ययनों की एक व्यवस्थित समीक्षा जिसमें सीएफएस से अनुपचारित लोगों में सुधार और व्यावसायिक परिणामों का उल्लेख किया गया था, इसमें पाया गया कि "माध्यमिक पूर्ण स्वास्थ्य-लाभ की दर 5% (सीमा 0-31%) थी और अनुवर्ती उपचारों (फॉलो-अप) के दौरान सुधार वाले रोगियों का माध्यमिक अनुपात 39.5% (दायरा 8-63%) था। अनुवर्ती उपचार के दौरान काम पर वापस लौटने की दर तीन अध्ययनों में 8 से 30% थी जिसने इस परिणाम पर विचार किया था।"... "पाँच अध्ययनों में अनुवर्ती उपचार के दौरान 5 से 20% रोगियों के बीच लक्षणों के बिगड़ने की जानकारी दी गयी थी।" आधारभूत रूप से थकान की कम गंभीरता से जुड़ा एक बेहतर परिणाम था, लक्षणों पर नियंत्रण का एक भाव और बीमारी के लिए एक शारीरिक कारण को जिम्मेदार नहीं बताना. एक अन्य समीक्षा में पाया गया कि वयस्कों की तुलना में बच्चों को एक बेहतर पूर्वानुमान है, जहां 10% वयस्कों के बीमारी से पहले के स्तर की कार्यक्षमता पर लौटने की तुलना में 54-94% बच्चों ने अनुवर्ती उपचार से स्वास्थ्य लाभ प्राप्त किया था।